text:
Perezida wa Repubulika, Paul Kagame yakomoje kuri bamwe mu banyamahanga batera inkunga u Rwanda barangiza bakamucyurira ko ari bo bagaburira igihugu.
Ibi yabitangaje ubwo yari yahuye n’ubyiruko ruhuriye mu ihuriro ryarwo rya “Youth Konnect”, ryabaye kuri uyu wa 17 Ukuboza 2017 kuri Sitade Amahoro i Remera izwi nka “Petit Stade”.
Umukuru w’Igihugu yasabye urubyiruko guharanira kugira imitekereze myiza iruganisha ku gukora ibiteza imbere igihugu ndetse na Afurika muri rusange.
Yavuze ko ibihugu aho biva byose bikagera bigira ibibazo, avuga ko ari abajya baza kumutunga agatoki bamubaza impamvu hari ibibazo atakemuye. Ahanini ngo aba ni ababa batanga inkunga zitandukanye ku gihugu, aho Perezida Kagame yavuze ko n’ubwo waba utera inkunga umuntu utajyaho ngo umucyurire.
Yagize ati “Hari abantu bajya baza hano mu Rwanda, bakadutunga agatoki ngo wowe mu Rwanda kuki, ubwo barabwira Perezida, ubwo ndabwirwa n’umwana wenda w’imyaka, urubyiruko ruturutse hanze, akaza ambwira ngo wowe ko twumvise ko hano hari umuntu waraye asitaye aragwa kuki agwa? Ni Leta yamukubise hasi. Kubera ko twize kugira umuco n’iyo akubwiye ibyo udasha umutega amatwi, ntabwo wirirwa urwana kuko narwanira igifite inyungu ntabwo nawanira ikidafite inyungu.”
Yunzemo ati “Ariko abenshi ndababaza nti ‘ariko ibi ngibi umbaza iwanyu ntabihaba? Ni ukuvuga ngo niba iwanyu bihaba n’aha bikahaba. Ni ukuvuga ngo bose birahaba. Byose ubirekera ba nyirabyo bagashaka uko babikemura. Ntabwo waza gukemura ibibazo byanjye, kuko sinzaza iwanyu gukemura ibyawe, nta n’ubwo wagiye gukemura ibyawe ariko waje gukemura ibyanye cyangwa urerekana ko ushaka gukemura ibyanjye. Ubwo se urankunda kurusha uko nikunda? Ubwo se urankunda kurusha uko ukunda iby’iwanyu? Kuki ari ibyanjye wahisemo, nta n’ubwo waje ushaka kubikemura ahubwo waje unantonganya ngo ugomba kugira utya, niba ari ko ngomba kugira nzabikora n’ubundi. Uragomba kubincyurira ngo bigende bite?”
Avuga ko hari n’abatinyuka bakavuga ko impamvu bavuga ibyo ari uko hari igice kimwe batunzeho u Rwanda, ari bo baruha amafaraga. Bakagira bati “ndagutunze ndakugaburira, singuha amafaranga se?”
Perezida Kagame yavuze ko abasubiza ati “Ni byo rwose urayampa. Nkanamushimira nti ‘urakoze cyane kuba umpa amafaranga. Ariko n’ubwo uyampa nkayakira nkanagushimira njye nibaza impamvu unayampa. Unkundira iki bigeze aha ngaha ku buryo wahora uvana amafaranga mu baturage bawe yo kungemurira, ntacyo dupfana, ntaho twari tuziranye, urwo rukundo rushingiye kuki?’ Ariko narangiza nkamwereka nti ‘ariko urabona wanabyangije, nta n’ubwo ubikorera urukundo, kubera ko waje no kuncyurira ahubwo, none se wowe wacyurira uwo ukunda?”
Perezida Kagame yavuze ko ibyo byose bituruka mu busumbane bwagiye bubaho mu gihe kirekire bufite amateka maremare, ariko avuga ko ayo mateka atagakwiye kuba urwitwazo rwo kutagira icyo abantu bakora. Asaba urubyiruko guharanarira kugira imyumvire myiza igamije kuruteza imbere by’umwihariko ndetse n’Igihugu muri rusange.
Yanarusabye kumenya guhangana n’ibibazo igihugu gifite, rugakorera hamwe, rukabikemura bidasabye ko ari abandi baterankunga baza kubikemura.
Yagize a”N’uzaza (umuterankunga) n’abazaza benshi dufute uko dukorana bajye baza basange twashyizeho akacu, basange tugenda. Iyo usindagiza umuntu kubera ko afite intege nke ku mpamvu zitandukanye ariko na we aba ashingura agatera intambwe, akagenda ukamusindagiza, ntabwo wahagarara gusa ngo uhumirize wegame hanyuma ngo baze bagusunike bagusindagize. Ushyiramo akawe. ”
Umukuru yabwiye urubyiruko ko rugomba gutekereza kandi ikiri hagati y’usindagiza n’usindagizwa. Rukamenya ko ubushobozi bw’usindagiza ari na bwo na rwo rwagira igihe rukoze nk’ibyo yakoze bikaba byarugeza ku bushobozi.
Perezida Kagame yakomeje agira ati “Iyo mitekerereze burya ni ikintu gifite ishingiro rinini cyane, iyo wishyizemo ko ntacyo washobora, uzahora usindagizwa. Iyo mitekerereze ni aho ikuganisha, uzahora utyo. Uhore utegereje ugusindagiza, uza kubigucunaguriza ariko ntibigire n’icyo binagutwara ndetse akagukorera ibyo agomba kugukorera.”
Kagame yasabye urubyiruko guharanira kugera kuri ‘Table d’Honneur’
Perezida Kagame avuga n’ubwo umuntu yafashwa igihe runaka ariko afite intego runaka ko mu myaka runaka azaba na we abasha kwifasha ari imitekerereze myiza, asaba urubyiruko kuyikomeraho, ati “Tugahindura ubuzima bwacu, tugahindura ubuzima bw’ibihugu byacu tugatera imbere.”
Ibi yabigereranyije n’ameza y’abanyacyubahiro (Table d’Honneur) akunze kugaragara mu birori no mu nama zikomeye, aho hari igihe usanga umuntu hashira igihe kinini ahora yicaye hasi atajya ahagera. Avuga ko ari na ko bikunze kugendekera ibihugu bya Afurika mu nama zitandukanye, aho ayo meza baba bayarebera kure.
Avuga ko ari ingenzi kwiha intego ko umunsi umwe ayo meza y’icyubahiro umuntu yayageraho.
Umukuru w’Igihugu yagize ati “Table d’honneur burya bivuze iki? Iteka aho uzajya uyibona jya wibaza kuki njye ntari kuri “table d’honneur”. Bimwe biraza bigahita tabe d’honneur ntiwagiyeho, hakaza indi igahita ntabwo yagiyeho, buriya rero no mu bihugu iyo byahuye n’ibiganiro. Buriya no mu biganiro habaho table d’honneur. Iyo ubona ibihugu byacu bya Afurika duhurura tukajya…twicaye nka hariya tukabona table d’honneur turayirebera kure iriho abandi. Mbigiyemo kenshi, hari aho ntajya kuri table d’honneur nanjye ariko n’aho ntayigiyeho mpava mvuga nti ariko ubutaha ngomba kujya kuri table d’honneur. Ndavuga nti ‘amaherezo nanjye ngomba, ntabwo mvuga njyewe izina ryanjye ndavuga u Rwanda.”
Yunzemo ati “Ndabaza nti kuki abandi bahora kuri table d’honneur u Rwanda rugahora ruri aho. Icyo cyifuzo mvuga ngira nta n’ubwo twakigeraho mwebwe urubyiruko mutumva impamvu abantu batajya kuri table d’honneur cyangwa se mutabikorera ngo n’ubwo utayiriho uyu munsi ejo uzayigeraho.”
Yavuze ko kuba umuntu yajya mu misa kenshi gashoboka, akavuga amashengesho menshi atari byo byamushyira kuri urwo rwego, ahubwo icya mbere ni imitekerereze myiza no gushyira mu bikorwa ibyo bitekerezo ndetse no gufatanya n’abandi.


c: text/html

text:
Karegeya Apolinaire wo mu Murenge wa Nyange mu Karere ka Musanze, yiyemeje gufasha abahinzi kubona imbuto y’ibirayi yujuje ubuziranenge none ahamya ko bimaze kumuhindurira imibereho.
Karegeya ni umutubuzi w’imbuto y’ibirayi, akazi akora yifashishije ikoranabuhanga.
Imbuto atubura ntabwo zigira aho ihuhira n’itaka mbere y’uko zijyanwa mu murima guhingwa, ahubwo usanga ibyo birayi binagana mu kirere.
Karegeya ubusanzwe wize amashuri umunani abanza gusa, asobanura ko ubumenyi ku gutubura ibirayi hakoreshejwe ikoranabuhanga yabukuye mu ngendo shuri yahawe ku buhinzi n’inzego zita ku buhinzi zirimo Minisiteri y’Ubuhinzi n’Ubworozi (MINAGRI) aho ngo yageze mu bihugu bitandukanye abona uko ubuhinzi bukorwa.
Agira ati “Ubwo bumenyi bwose nabukuye mu ngendo shuri nagiye nkora, ziramfasha cyane; iyo ngiye ahantu ndavuga nti ‘byibuze ndakurayo ikintu kimwe cyangwa bibiri nshobora kuzakora niganye ibyo nabonye, ibyo rero byagiye bimfasha! Ikindi ni uko nagiye nsoma ibitabo byinshi ku buhinzi.”
Karegeya asobanura ko byamusabye kugurisha igice kimwe cy’isakaro ry’inzu ye kugira ngo abone igishoro yatangije mu bushabitsi bw’ubuhinzi bw’ibirayi.
Ati “Nari nsanzwe mfite isambu ingana na hegitari imwe, kugira ngo mbone ibirayi nahinze bwa mbere nagurishije amabati y’inzu nari ntuyemo amafaranga bampaye nguramo umufuka w’ibirayi wa kilo jana, ntangira kubihinga ntyo!”
Uko yinjiye mu butubuzi bw’ibirayi
Karegeya avuga ko mu ngendo shuri yakoze hamwe no mu bitabo yasomye, yagiye abona ko muri iki gihe ubutaka bwose buhuriye ku kuba busigaye burimo indwara zidindiza imbuto y’ibirayi.
Avuga ko izo ndwara zituma ibirayi bitabasha kwera neza, bityo ahita atekereza ku kujya ahinga mu kirere ibirayi; umwuga yatangiye mu mwaka wa 2013.
Ati “Ubusanzwe abahinzi bazi ko guhinga umuntu agomba guhingira mu butaka, ariko jye naravuze ngo kugira ngo ndinde indwara ziboneka mu butaka reka mpinge ibirayi nkoreshe uburyo bukoresha amamoteri akagaburira ikirayi imyunyu ngugu yabugenewe kiri mu kirere aho kiba kidahuye n’ubutaka.”
Karegeya afite imashini avuga ko yaguze ibihumbi 500 by’amafaranga y’u Rwanda imufasha mu kuzamura amazi aba arimo imyunyu ngugu itandukanye itunga ibirayi biba bihinzwe mu kirere mu nzu y’ubutuburiro (Green House), iyo mashini ikozwe mu buryo ari yo yikoresha (automatic) mu gihe ibirayi bikeneye ayo mazi.
Uyu mugabo asobanura ko ibirayi bihinzwe mu kirere bitanga umusaruro wikubye inshuro zigera ku icumi umusaruro usanzwe uboneka iyo ibirayi bihinzwe mu butaka.
Ati “Ikirayi gihinzwe mu kirere ugenda ugisarura mu minsi 15 kugeza ku nshuro esheshatu, buri nshuro ugikuraho ibirayi 40 ukaba wagera ku birayi 100 mu gihe ibirayi dusanganwe ubisaruraho ibirayi biri hagati ya 10 na 15, ibirayi mvuga ni imbuto yo gutera.”
Karegeya avuga ko mu butubuzi bwe akorana bya hafi n’Ikigo cyita ku buhinzi (RAB), aho ngo ibyo adasobanukiwe agisha inama bityo akabasha guha abahinzi imbuto zujuje ubuziranenge, icyo kigo kandi ni nacyo kimuha uturayi duto aheraho atubura kugeza ubwo abonye imbuto y’ibirayi ihingwa.
Ati “RAB iduhereza imbuto y’ibanze bita ‘Vitro Plant’ (…) izo mbuto ndazifata nkazitubura muri iri koranabuhanga ryanjye ubundi nkaziha abahinzi zigeze ku rwego rwa ‘mini tubericule’, ni uturayi tuba ari duto, nduha abahinzi bakadutera twujuje ubuziranenge buruta ubw’imbuto itegurirwa mu gitaka.”
Ikoranabuhanga ryo guhinga mu kirere imbuto y’ibirayi, Karegeya asobanura ko yarishoyemo miliyoni 45 z’amafaranga y’u Rwanda, menshi muri ayo mafaranga akaba ngo yarakoreshejwe mu kubaka inzu akoreramo yagenewe gutuburirwamo imbuto (green house) hamwe n’amamashini atandukanye akoresha.
Yabereye benshi igisubizo
Abaturage bo mu bice bitandukanye by’Akarere ka Musanze no mu tundi turere dukunze guhingwamo ibirayi, bahuriza ku kuvuga ko bafatiwe runini n’ikoranabuhanga Karegeya akoresha atubura imbuto y’ibirayi kubera ko ngo abibagurisha bakabihinga bizeye neza ko byujuje ubuziranenge.
Kayumba Bénjamin, umuhinzi w’ibirayi wo mu Murenge wa Kinigi, agira ati “Mbere twajyaga kugurira imbuto y’ibirayi muri Uganda ariko twayigeza mu murima tugasanga yarapfuye cyangwa ifite ibibazo by’amavirusi (virus), ubu rero Karegeya aradufasha cyane kuko imbuto aduha iba ari ntamakemwa; umuntu arayitera ubundi akeza neza rwose!”
Karegeya avuga ubucuruzi bw’imbuto y’ibirayi iba itubuye mu buryo bw’ikoranabuhanga bimwinjiriza amafaranga; ibintu ahuza no kuba ikilo (Kg) kimwe cy’iyo mbuto gikunze kuba gihagaze hagati y’amafaranga 400 na 600.
Asobanura ko mu gihe cy’ihinga akoresha abakozi bagera muri 80, naho mu bihe bisanzwe akaba akoresha abakozi 20 bahoraho, agaragaza ko iyo amaze guhemba abo bakozi bose umushahara we utajya ujya munsi y’ibihumbi 500 ku kwezi.
Mu gihe mu Majyaruguru n’Uburengerazuba bw’u Rwanda mu bice bikunze guhingwamo ku bwinshi ibirayi, hakenerwa toni zigera ku bihumbi 120 by’imbuto, Karegeya avuga ko amaze igihe afite ubushobozi bwo gutubura toni 12 gusa; ibintu aheraho asaba inzego zita ku buhinzi kongera amahugurwa abahinzi nkawe biyemeje gutubura imbuto y’ibirayi.

robotstxt: allowed

filter: keep


text:
AMATEGEKO 10 Y’IBYISHIMO yanditswe na Padiri Gaston Courtois. Aya azagufasha kugira ibyishimo muri 2017
nuyakurikiza.
_________________________________
1.Urajye usaba ibyishimo by’Imana uko bukeye.
2.Urajye utuza kandi useke n’iyo haba hari ikikubangamiye.
3.Mu mutima wawe uzahore wibwira uti”Imana inkunda turi kumwe.
4.Igihe cyose ujye wihatira kubona uruhande rwiza ku bandi.
5.Ntuzatume na rimwe agahinda kakwigarurira, bityo nikaza uzakarwanye wivuye inyuma.
6.Uzirinde kuganya no kunegurana kuko bizambya umutima.
7.Uzajye ukorana umurimo wawe umutima wuzuye ibyishimo .
8.Ujye wakirana abashyitsi/abagusura umutima mwiza. (kabone n ‘iyo ntacyo ufite ubazimanira jya ubaganiriza mu bwiyubahe kuko ijambo ryiza ari mugenzi w’Imana kandi rikavura nk ‘ikinini).
9.Ujye uhoza abababaye ntakwirebaho.(kuko hari ababa bababaye kukurusha).
10.Ujye wihatira kubiba urukundo kuko amaherezo uzarusarura nta shiti.


text:
Bamwe mu bageze mu zabukuru batishoboye bafite imyaka 80 y’amavuko kuzamura bo mu karere ka Gicumbi bahangayikishijwe n’uko bakoreshwa imirimo y’amaboko muri VUP kandi bafite imbaraga nke. Bagasaba ko bahabwa inkunga y’ingoboka ihabwa abasaza n’abalecuru batishoboye.
Bamwe muri aba basaza bo mu Murenge wa Manyagiro baganiriye na Radio/TV1 dukesha iyi nkuru bavuga ko nta mbaraga bafiye ndetse nta n’abana bafite babasimbura muri iyi mirimo bakora amaterasi.
Umwe muri bo ufite imyaka 86 y’amavuko avuga ko yashyizwe muri iyi mirimo ya VUP muri uyu mwaka aho avuga ko ubwe adashoboye ndetse mu rugo iwe akaba nta muntu ushoboye bityo ko abikora ari ukubura uko agira.
Undi avuga ko yahawe amafaranga y’ingoboka incuro ebyiri nyuma akaza gukurwa mu bayahabwa abwirwa ko afite abana gusa avuga ko aba bana bavuga ari imfubyi ndetse bakaba n’abanyeshuri bityo ko atakura abanyeshuri mu ishuri ngo baze bamusimbure mu mirimo ya VUP.
Aba basaza kandi bashimangira ko kugira ngo umuntu ajye ku rutonde rw’abahabwa inkunga y’ingoboka bisabwa ko hari akantu uha abayobozi.
Icyifuzo cy’aba baturage ngo ni uko ubuyobozi bwabafasha bakajya bahabwa inkunga y’ingoboka aho gukora imirimo badashoboye kandi batanafite uwayibafashamo.
Ku ruhande rw’ubuyobozi bw’akarere ka Gicumbi, Nkurunziza Safara umukozi w’akarere ushinzwe imibereho myiza y’abaturage avuga ko iki kibazo batari bakizi ariko ngo bagiye kugikurikirana abakora imirimo y’ingufu muri VUP kandi bashaje bashakirwe ubundi bufasha.
Ubusanzwe amafaranga y’ingoboka ntahabwa umuntu ku giti cye ahubwo ahabwa umuryango nawo uri mu cyiciro cya mbere cy’ubudehe, kandi ukaba nta muntu uwurimo ufite hagati y’imyaka 18 na 64 y’amavuko ushoboye gukora.
N’ubwo hari aho usanga hari umryango uba ugizwe n’abageze mu zabukuru gusa kandi bari mu cyiciro cya mbere cy’Ubudehe kandi ntawe ushoboye gukora uwurimo.


text:
Niba wumva koko ushaka kugira ubumenyi buhanitse mu bijyanye no gusomana,hano hari uburyo 6 naguhitiyemo bwo gusomana,Ariko ni hagati y’abakundana “igitsina gabo n’Igitsina gore”.
1.Somana amaso yawe afunze “uhumirije” :
Gusomana uhumirije ni kimwe mu bintu byiza bituma uryoherwa uri gusomana,kuko icyo gihe uba uri gusomana bikurimo atari ibyo uri kwihingamo.Tekereza nk’ubu uri gusomana n’umuntu amaso yawe afunguye na yiwe afunguye,mbega ibintu bitaba ari byiza namba,kuko ico gihe biba byerekana ko muri kwikizanya.Wowe uzagerageze nunjya gusomana n’umuntu ufungure amaso yawe maze musomane nk’igihe kigera ku masegonda agera ku 120,Maze uzongere ufunge amaso maze umusome amasegonda agera kuri 80 uzumva itandukaniro.
2.Wikwita ku minwa gusa :
Abantu benshi baziko gusomana ari ku minwa gusa,Burya niba utari ubizi gusoma umuntu ku bice bimwe na bimwe biri ku mubili cyane cyane nko ku ijosi,akananwa,amazuru,bituma umuntu arushaho kuryoherwa nicyo gikorwa muri gukora cyo gusomana,wowe n’usomana n’umuntu wikwita ku gice kimwe gusa.
3.Musome Witonze :
Gusomana si urugamba uba uriho,kandi n’iminwa iba yoroshye,Bityo niba uri gusomana n’umuntu w’ibishyiramo ingufu kuko bishobora no kubabaza uwo muri gusomana aho kumuryohera,wowe wimukubaho umunwa cyane ugomba kubyoroshya.
4.Umunwa wo hasi ba ariwo wibandaho cyane :
Umunwa wo hasi niwo munwa ushobora kwibandaho cyane mu gihe uri gusomana n’umuntu kuko niho hashobora gutuma agira ibyiyumviro birenze,gusa ugomba kubikora nawe wumva ko wirekuye koko.
5.Menya uburyo ugomba gutwara uwo muri gusomana :
Ubundi gusomana ntabwo ari ibintu utekereza gutya uri kumwe n’umukunzi wawe ugahita ubikora,ahubwo niba bigenze gutyo banza nawe umushire muri ibyo bihe ubundi mwese mubikore bibarimo,kandi wirinde kwirukanka,mutware buhoro buhoro ari nako mu gihe muri gusomana mugenda muhindura mukurikije uruhande amazuru yararimo.
6.Ururimi :
Ururimi ni intwaro ikomeye yo gusomana.Niba uri gusomana n’umuntu gerageza gukoresha n’ururimi,icyo gihe uzaba uri gutuma agira ibyiyumviro bindi,koresha ururimi mu bindi bice byo mu kanwa ndetse no ku gutwi.Ugutwi ni kimwe mu bintu bishobora guhindurira umuntu ibyiyumviro mu buryo bugaragara,Kandi nukoresha ururimi bizaha ibyishimo birenze umukunzi wawe.


text:
GUSENGA IMANA UKO ISHAKA URI UWO ISHAKA
Yohana 4:23: Ariko igihe kiraje ndetse kirasohoye ubwo abasenga by’ukuri basengera Data mu Mwuka no mu kuri, kuko Data ashaka ko bene aba aribo bamusenga.
Muri iyi minsi iyo abantu babonye umuntu usenga, akenshi bibwira ko ari umuntu w’umunyabibazo bikaba ikibazo gikomeye rero mu gihe abasenga nabo ariko babifata. Ariko nagira ngo twibukiranye ko impamvu nyamukuru yo gusenga kwacu igomba kuba iy’Umwuka kuruta umubiri. Yesu aragaragaza ko hari abantu Data ashaka ko bamusenga, ushobora kwibaza aho iri tsinda ry’abantu bameze batya riri ariko reka naryo turimubaze.
Luka11:1 Ni uko ari ahantu hamwe asenga, arangije umwe mu bigishwa be aramubwira ati: “Databuja twigishe gusenga nk’uko Yohana yigishije abigishwa be. ”Biragaragara ko amagambo Yesu yavuze hano ari inyigisho kuruta uko ari isengesho, ndagira ngo tugerageze kuyibukiranya nk’uko Matayo 6:5-15. Yayanditse.
Mbere yo kwigisha abigishwa gusenga umwami Yesu yabanje kubihanangiriza kwirinda ibintu byarangaga imisengere yariho muri iki gihe:
1. NIMUSENGA NTIMUKAMERE NK’INDYARYA: Indyarya ni umuntu uvuga ibintu bidahuye n’ukuri kuri mu mutima we, akakwereka ko agukunze, akwitayeho, kandi mu by’ukuri hari ibindi agukinze. (Hahirwa ab’imitima iboneye kuko aribo bazabona Imana Matayo 5:8, izi ndyarya Yesu yavuze ko zisenga ngo abantu bazirebe.
2. IHERERANE NA SO: Mu rwego rwo guca ubu buryarya yatanze umuti wo kwiherera, ariko usanga muri iyi minsi abantu cyane cyane abigisha bashaka ko abantu babubahira ubwinshi bw’amasengesho basenga ntibatinye kutubwira ayo basenze cyangwa ayo bateganya.
3. IRINDE GUSUBIRAMO AMAGAMBO: Inshuro nyinshi umuntu asubiramo amagambo iyo avugana n’undi arangaye, ariko aha Yesu yashakaga ko dusenga Imana tuyifitiye ikizere ko ibyo turi kuvuga yabyumvise. Iyo urebye inyigisho yakurikiyeho usanga itambutse cyane kuba isengesho kuko ni ikigisho cy’ubuzima bw’umukristo wuzuye, uko agomba kubaho: mu masengesho, mu murimo w’Imana mu buzima busanzwe, mu magambo n’ahandi … bigomba kuba bihuje kandi bigaragaza iriya nyigisho.
Yakomeje agira ati Ni uko musenge mutya muti:
I. Data wa twese uri mu ijuri: Yesu ashaka ko dusenga Imana nk’umubyeyi, twibukiranye ko impamvu nyamukuru ihuza umwana n’umubyeyi Atari ibyo amukeneyeho ahubwo ni isano bafitanye, Nicyo gituma gusenga kwacu kugomba guturuka mu isano dufitanye n’Imana kuko yatubyaye ubwa 2 ndetse kukaba kugamije kuyitsindagira no gusabana nayo.
Ugomba kugirira Imana ikizere cy’ubuzima ugasigara uyibwira byose nk’inshuti kandi ubucuti mufitanye bukaba aribwo bukujyana aho iri.
II. IZINA RYAWE RYUBAHWE: Yesu adukangurira gusenga Imana tunayubaha kuko Imana ari iyo kubahwa, ab’Isirayeli bari bazi imirimo y’Imana ariko ntibibatere kuyizera no kuyubaha ibi byabateye kugwa mu butayu. Natwe rero dukwiriye kwitoza kubaha Imana kubwo kuyumvira no kuyitinya ikindi igihe turi imbere yayo tukagaragaza ikinyabupfura mu magambo no mu myitwarire.
III. UBWAMI BWAWE BUZE: Iyo tuvuze ubwami humvikana ubuyobozi, Umuntu usenga agomba kuba atunze ubwami bw’Imana muri we, Imana ikagira ijambo muri we kandi ibi nibyo bituma ubu bwami bugaragarira abandi binyuze muri we bukabona kubasha kogera.
IV. IBYO USHAKA BIBE MU ISI NK’UKO BIBA MU IJURU: Gusenga dukwiye kwibuka ko ari uguhamagara ubushake bw’Imana mu buzima bwacu, n’ubwo rimwe na rimwe dusengana amarangamutima nka Yesu I Getsemani, dukwiye kwibuka ko hari igihe Imana itaduha ibyo dushaka ahubwo ikaduha imbaraga zo kwihanganira ibyo ishaka bitewe n’umumaro ibibonamo kuri twe no ku bandi nk’uko na Yesu byamugendekeye.
V. UDUHE NONE IFUNGURO RIDUTUNGA: Iyi ngingo Itugaragariza ko Imana yita no ku byifuzo by’ubuzima bwacu busanzwe kuko amafunguro burya niyo abihagararira kandi Petero nawe yabivuzeho agira ati: “Muyikoreze amaganya yanyu kuko yita kuri mwe. 1Petero5:7
VI. UDUHARIRE IMYENDA YACU NK’UKO NATWE TWAHARIYE ABARIMO IMYENDA YACU: Isezerano rya kera ryemereraga umuntu kwishyura inabi yagiriwe, ariko Yesu aje atubuza kwihorero kubwo kubabarira. Iyi myenda rero Matayo yanditse gutya ni ibyaha dukorerwa n’abandi dusabwa kubaharira nk’uko Luka yabyise. (utubabarire ibyaha byacu nk’uko natwe tubabarira abaducumuyeho.”
VII. NTUDUHANE MU BITWOSHYA AHUBWO UDUKIZE UMUBI: Abantu benshi basenga bakunda kwirara, ariko Yesu mbere yo gusoza iyi nyigisho yatwibukije ko umubi agihari bityo adusaba guhamagarira Imana ngukomeza kumuturinda.
VIII. KUKO UBWAMI N’UBUSHOBOZI N’ICYUBAHIRO ARI IBYAWE NONE N’ITEKA RYOSE AMEN: Nyuma yo gusenga dukwiye kugirira Imana twasenze ikizere kuko ifite imbaraga ziyishoboza gukora byose.
Murakoze Theophile Dusabeyezu


text:
Ibirori byo kwizihiza icyumweru cy’uburezi mu isozwa ryacyo byabimburiwe n’igitambo cya Missa cyatuwe na Mgr Didace RUZINDANA igisonga cy’Umwepisikopi wa Byumba wari mu butumwa mu mahanga.
Inyigisho yatanzwe yari ikubiye mu ivanjili ya Yohani, aho Musenyeri yashishikarije abanyeshuri kwiga no kumvira nka Yohani, wigishijwe na yezu, akaba umunyeshuri mwiza. Yongeyeho ko ubumenyi budahagije, ko hagomba kwiyongeraho ubwenge.
Nyuma y’igitambo cya Missa, ibirori bikubiyemo udukino, imivugo, imbyino, n’indi myidagaduro byakomereje ahari hateganyijwe ku kibuga cy’imikino cya Groupe Scolaire de la Salle.
Mu bashyitsi bitabiriye uwo munsi :
Hari Vicaire général,
Uwungirije ushinzwe amashuri gatolika mu rwego rwa Diyosezi,
Abasaseridoti bayobora amashuri gatorika (les directeurs) n’abandi basaseridoti bayobora ayo mashuri muri paruwasi zitandukanye,…
Mu nzego za leta, hari ushinzwe imibereho myiza y’ abaturage mu murenge wa Byumba
ndetse n’ubuyobozi mu rwego rw’akagari bwari buhagarariwe. Hari kandi abayobozi n’abarezi banyuranye barerera mu mashuri abanza n’ayisumbuye mu bigo bya Kiliziya gatolika.
Igice cya kabiri cyatangijwe n’imbyino n’indirimbo z’abanyeshuri barererwa mu ishuri rya Byumba catholique. Ubutumwa rusange bwari muri izo mbyino n’umuvugo bwibutsaga inshingano za buri wese mu burezi gatolika.
Mu ijambo ry’ikaze, uwungirije uhagarariye amashuri gatolika muri Diyosezi Padiri Antoine NGAMIJE MIHIGO yongeye kwibutsa ko kurera ari inshingano za bose. Yaboneyeho no gushimira kiriziya gatorika uburyo ikora uko ishoboye ngo iteze imbere uburezi cyane cyane ko ari yo y’ ikubitiro mu kubaka amashuri mu Rwanda. Kiliziya ifatanya na leta mu burezi maze muri ubwo bufatanye bakuzuza umugambi w’Imana yo ishaka ko tuba umwe.
Tugomba gufatanya muri ubwo butumwa kugira ngo Roho mutagatifu atwiyoborere we uhora ashaka ko tujya mbere.
Ijambo rye ryururukijwe n’umudiho w’ itorero rya Groupe scolaire notre Dame du bon conseil, aho itorero ryanyuze abari aho mu mbyino zitandukanye z’inyarwanda, imishayayo, igishakamba n’ amaraba.
Umwe mu bahagarariye abarerera mu mashuri gatolika uzwi ku izina rya Antoine NUBAHIMFURA yashimangiye inshingano z’ibigo gatolika :
- Gutanga uburezi bushingiye ku mahame ya gikristu.
- Gutanga uburezi butagira uwo buheza.
- Ubufatanye mu barezi hagati yabo n’abarerwa mu rukundo rwa kivandimwe, mu bworoherane, mu busabane nk’imikino n’ imyidagaduro.
- Kubahiriza uburenganzira bw’ikiremwamuntu bafatanya na Leta cyane cyane mu burezi bwa bose. Ibyo bikagaragarira muri za clubs bashinga, gufatanya n’abandi bakristu mu bikorwa byiza n’amasengesho bitabira za noveni kandi bamurikiwe n’Ivanjili no mu gukusanya imfashanyo zinyuranye zo gufasha abakene n’abatishoboye.
Yakomeje anashimira abandi barezi n’abarerwa uburyo bitabiriye amasengesho n’ibindi bikorwa byakozwe mu myiteguro y’icyumweru cy’uburezi.
Hakurikiyeho umuvugo w’umwe mu barererwa muri Groupe Scolaire Byumba Catholique wagiraga uti « Uburenganzira bwa buri wese bwubahirizwe. Umuntu si ikintu, twese turi kimwe korera abandi icyo wiyifuriza, umuco nk’uwo twese bawuhererekanye » uwo ni UWICYEZA Divina.
Mu ijambo ry’uhagarariye abarererwa mu mashuri gatolika akaba n’umunyeshuri uhagarariye abandi (Doyenne) muri Groupe Scolaire Notre Dame du Bon Conseil, yashimangiye uburere bahabwa muri ayo mashuri ya kiliziya gatolika, haba mu Rwanda ndetse no ku isi yose.
Uretse no kurerwa ndetse no kwiga, kiliiziya gatolika ifasha abatishoboye mu myigire yabo nko kubabonera amafaranga y’ishuri no mu bindi bikoresho nkenerwa ku munyeshuri. Mu izina ry’abarerwa, yavuze ko banyuzwe n’uburere bahabwa mu burenganzira bwa buri wese.Aboneraho no gushimira ababyeyi babo badahwema kwitanga ngo uburezi butangwe kandi anasaba abarimu gukomeza gutanga uburezi budaheza umwana n’umwe, butarobanura… Yanasabye abanyeshuri ko aya magambo nyabutatu bagomba kuyagira ayabo:
Sciences = Ubuhanga
Sagesse = Ubuhanga
Sainteté = Ubutagatifu
Umunyeshuri uhagarariye abandi yabwiye bagenzi ko bagomba guharanira kwihesha agaciro bashingiye ku burere bahabwa.
Yarangirije ku nteruro igira iti « Ingabire za Roho Mutagatifu zamanukiye kuri Kiliziya gatolika uyu munsi niyishime kuko ibyiruye.
Nyuma y’ubwo butumwa hakurikiyeho umukino wo kwidagadura w’aba acrobates barererwa muri Groupe Scolaire de la Salle. Berekanye imikino myiza yashimishije benshi nko gusimbuka, guheka umuntu uhagaze, kugendera ku igare ry’umupine umwe, guca mu ruziga rwaka umuriro, kugendera ku mugozi umanitse mu kirere n’ibindi byinshi binyuranye.
Ijambo ry’uhagarariye ubuyobozi bwite bwa Leta, yatangiye asuhuza abari aho anashimangira inshingano zitoroshye zo kurera cyane cyane ko n’abanyarwanda babicamo umugani bagira bati « Uburere buruta ubuvuke »
Kubyara udakurikirana urubyaro ntabwo uba ufasha Imana mu butumwa yaduhaye bwo kugira isi nziza.
U Rwanda kuri ubu ruhagaze neza mu ruhando rw ‘Amahanga kuko rugerageza guteza imbere uburezi. Yagize ati ndashimira insanganyamatsiko mwahisemo igira iti TUBANE KIVANDIMWE, TWITANGIRA INSHINGANO ZACU, TWUBAHIRIZA UBURENGANZIRA BWA BURI WESE.
Yasobanuriye abarezi bari aho ko iyo abarezi bubahirije inshingano zabo baba bubahirije uburenganzira bwabo bashinzwe. Yashishikarije abarerwa kurushaho kugira amatsiko, bagafatira urugero ku barezi b’intangarugero, abasaseridoti abepiskopi…yashoje ijambo rye asaba abari aho guharanire kugera aho Kiliiziya na Leta byifuza ko bagera, bahindura imyitwarire kandi buri wese agahangayikishwa n’uko u Rwanda rwacu rwatera imbere.
Ijambo rye ryakurikiwe n’agakino k’abanyeshuri barererwa muri Groupe Scolaire Notre Dame du Bon Conseil, kari gakubiyemo ubutumwa bwo kudaheza no kudaha akato abanyeshuri babana n’ubumuga. Nyuma y,agakino, abagize itorero rya
Kiruhura ho muri Paruwasi ya Rushaki bagaragaje ibihangano byabo mu mudiho w’ikinimba ndetse n’abarezi banyuranye bava mubyicaro byabo maze bafatanya nabo. Ibirori bikomeza kuryohera abatumirwa.
Nyuma y’umuvugo wakurikiyeho wasobanuraga ubumwe bw’abarezi n’abarerwa, hakurikiyeho gutanga ibihembo ku matorero n’abantu ku giti cyabo bagize uruhare mu gususurutsa ibirori by’uwo munsi, nyuma hataho ijambo rya Musenyeri Didace RUZINDANA, washimiye abari aho ndetse akabasabira umugisha w’Imana ari nawo washoje ibirori.
Icyakurikiyeho ni ugufungurira abarerwa bari aho kandi n’abarezi bahuriye muri Centre Pastorale aho bakomeje gushimirwa ubwitange bakorana ubutumwa bwabo, banibukijwe kutadohoka kuri izo nshingano.
Ibirori byatangiye i saa tatu n’igice birangira ahagana mu ma saa kumi n’imwe, buri wese yerekeza iwe.
Reportage : Abbé Antoine NGAMIJE MIHIGO


text:
Abari hafi n’abari kure nimwegere Imana mukizwe niho Imana izabagirira neza-Habimana Celestin d’Arteignant .
Yanditswe na Ntirushwa Anaclet July 20, 2017
Aya ni amagambo ya Habimana Celestin d’Arteignant umuyobozi wa Chorale INTWARANE yo muri ADEPR Gikondo Umudugudu wa Kigarama/Gikondo Nyenyeri kwa Rujugiro mu butumwa bw’iyi Chorale bwo kwifuriza abanyarwanda kuzagira amatora […]
Aya ni amagambo ya Habimana Celestin d’Arteignant umuyobozi wa Chorale INTWARANE yo muri ADEPR Gikondo Umudugudu wa Kigarama/Gikondo Nyenyeri kwa Rujugiro mu butumwa bw’iyi Chorale bwo kwifuriza abanyarwanda kuzagira amatora meza.
Mu kiganiro Ibyiringiro.rw twagiranye na Habimana Celestin d’Arteignant umuyobozi wa Chorale Intwarane yadutangarije ko muri icyi gihe nka Chorale Intwarane bifuriza abanyarwanda gusenga cyane no gukiranuka kugira ngo Imana ibashe kubagirira neza.
Yagize ati:”Iyo wumvise ijambo ry’Imana uva mu byaha,ugahinduka kandi iyo uri ikiremwa cy’Imana ukwiriye no gukorerwamo n’umwuka w’Imana,tuzi kandi ko Imana ibasha guhindura ibintu n’abantu bayo ikabagirira neza,turahamagarira abanyarwanda gusenga kugira ngo babone kugira neza kw’Imana”.
Yasoje asaba abanyarwanda kwitabira amatora kandi bagaharanira ko amatora azagenda neza.
Aha yagize ati:” Turifuriza abanyarwanda gusenga cyane ,kandi ibi nibabikora bazunguka byinshi,abari hafi n’abari kure nimwegere Imana mukizwe niho Imana izabagirira neza”.
Chorale intwarane yavutse mu mwaka w’1998,itangiye ari Chorale ya nibature aho bazindukaga mu gitondo cya kare bakajya kuririmbira Imana mbere yo kujya mu yindi mirimo aho basengeraga Karugira Gikondo, mu mwaka wa 2003 ariko baje kwimukira Kigarama aho iki gihe bari abaririmbyi 19,nyamara ariko ubu bakaba bageze ku baririmbyi 60.
Iyi Chorale ifite indirimbo10 zigenda zumvikana hirya no hino,kandi ikaba ikomeje no guhimba izindi ndetse no kuzigeza kure hashoboka .
Chorale Intwarane nyuma yo kuba Chorale ya nibature ikaza kuba Chorale yo mu materaniro ndetse kugeza n’aho isigaye yitabira ibitaramo bikomeye,nyuma kandi yo gutangira ari abaririmbyi 19 ubu iyi Chorale imaze kugera ku mubare w’abaririmbyi 60 barimo abagabo,abagore,abasore n’abakobwa.
Anaclet NTIRUSHWA//Ibyiringiro.rw


text:
ISOMO RYA MBERE
Isomo ryo mu ibaruwa yandikiwe Abahebureyi : (Heb 11, 32-40)
Bavandimwe, ku byerekeye ububasha bw’ukwemera 32mvuge nte kandi? Nta gihe nabona cyo kuvuga bihagije ibya Gideyoni, Baraki, Samusoni, Yefute, Dawudi, Samweli, n’Abahanuzi. 33Ukwemera kwabo kwatumye batsinda amahanga, bategekana ubutabera, buzurizwa amasezerano, bazibiranya urwasaya rw’intare, 34bazimya ubukana bw’umuriro, bahonoka ubugi bw’inkota, bashinga intege bakirutse indwara, bagira ubutwari igihe cy’intambara, bakumira ingabo z’abanyamahanga.
35Hari n’abagore bazuriwe abana babo bari bapfuye. Hari n’abahisemo gutanyaguzwa, banga kubabarirwa, kugira ngo bazashyikire ubugingo bwisumbuye bw’abazutse. 36Abandi bemeye agashinyaguro n’ibiboko, ndetse n’ingoyi n’uburoko. 37Hari abatewe amabuye, basatuzwa urukero, batemaguzwa inkota; hari abatorongeye bagenda bambaye impu z’intama n’iz’ihene, ari abatindahare, bapfukiranwa kandi batotezwa, 38 - abatari bagenewe kuba ab’isi - babuyeraga ku gasi no mu misozi, bahungira mu bigugu no mu masenga y’isi. 39Abo bose, n’ubwo Imana yashimye ukwemera kwabo, ntibashoboye gushyikira iyuzuzwa ry’amasezerano; 40kuko Imana yari iduteganyirije ibyiza biruseho, ntiyashatse kubageza ku ndunduro yabyo tutari kumwe.
ZABURI (Zab 31 (30), 20,21, 22.23cd, 24ab.25)
Inyik/ Nimukomere kandi mwireme agatima,
mwebwe mwese abizera Uhoraho.
Mbega ukuntu ibyiza wageneye abagutinya ari byinshi!
Ubiha abo ubereye ubuhungiro bose,
kandi ukabibagwizaho rubanda rwose rubyirebera.
Ubishyingura aho uhisha uruhanga rwawe,
kure y’ubutiriganya bw’abantu,
ukabibika ahiherereye kure y’uruvugo rw’abantu. :
Nihasingizwe Uhoraho,
kuko ku neza ye yankoreye ibitangaza,
none nkaba ndi mu mugi ucinyiye!
Nyamara wumvise amaganya yanjye,
igihe nagutabazaga.
Nimukunde Uhoraho, mwebwe abayoboke be mwese:
Uhoraho arinda abamwemera,
Nimukomere kandi mwireme agatima,
mwebwe mwese abizera Uhoraho!
IBANGONDIRIMBO RIBANZIRIZA IVANJILI (Lk 7, 16)
Alleluya Alleluya.
Umuhanuzi ukomeye yaduturutsemo :
Imana yasuye umuryango wayo
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 5,1-20)
Muri icyo gihe, Yezu n’abigishwa be 1bagera hakurya y’inyanja, mu gihugu cy’Abanyagerasa.2Yezu akiva mu bwato, umuntu wahanzweho na roho mbi aturuka mu irimbi, aza amusanga. 3Yiberaga mu marimbi kandi nta muntu wari ugishobora kumuboha, kabone n’iyo yakoresha umunyururu. 4Kenshi yari yaraboheshejwe n’ingoyi n’iminyururu, maze agaca iminyururu, agacagagura n’ingoyi kandi nta washoboraga kumufata ngo amuherane. 5Ijoro n’amanywa yahoraga ari mu marimbi no mu misozi, avuza induru kandi yishishimuza amabuye.
6Nuko abona Yezu akiri kure, aza yiruka aramupfukamira, 7maze atera hejuru cyane ati «Uranshakaho iki, Yezu, Mwana w’Imana Isumbabyose? Nkurahije Imana, winyica urubozo!» 8Yezu koko yarayibwiraga ati « Roho mbi, va muri uyu muntu!» , 9Maze arayibaza ati «Izina ryawe ni irihe?» Iramusubiza iti «Nitwa Gitero, kuko turi nyinshi.» 10Nuko iramwinginga cyane ngo atazirukana muri icyo gihugu. 11Kuri uwo musozi hari umukumbi munini w’ingurube zarishaga. 12Nuko roho mbi zinginga Yezu ziti «Tureke twigire muri ziriya ngurube tuzituremo.» 13 Arabizemerera. Nuko roho mbi ziva muri uwo muntu zinjira mu ngurube, maze uwo mukumbi wose ukonkoboka mu manga n’umuriri mwinshi, wiroha mu nyanja; uko zari nk’ibihumbi bibiri ziroha mu nyanja.
14Nuko abashumba bazo barahunga, bajya kubimenyesha abari mu mugi n’abari mu cyaro, na bo baza kureba ibyabaye.15Basanga Yezu, babona na wa muntu wigeze guhangwaho na Gitero, ya roho mbi, yicaye, yambaye kandi noneho yagaruye ubwenge. Nuko bashya ubwoba. 16Abari babibonye batekerereza abandi ibyabaye ku uwahanzweho, n’ibyabaye ku ngurube. 17Binginga Yezu ngo abavire mu gihugu. 18Ngo ajye mu bwato, wa muntu wigeze guhangwaho na roho mbi aramwinginga ngo bibanire. 19Yezu ntiyamwemerera, ahubwo aramubwira ati «Taha usange bene wanyu; ubatekerereze ibyo Nyagasani yakugiriye byose, n’ukuntu yakugiriye impuhwe.» 20Uwo muntu aragenda, atangira kwamamaza mu ntara ya Dekapoli ibyo Yezu yamugiriye byose. Nuko bose bagatangara.


text:
Nyuma y'isezererwa rya bamwe mu bashumba b'itorero Zion Temple, Umuyobozi w'iri torero ishami rya Gisozi, Pasiteri Fifi Cameron yandikiye umushumba mukuru waryo Apôtre Paul Gitwaza ibaruwa amumenyesha ko yasezeye ku nshingano yari afite muri iri torero.
Nyuma y'isezererwa rya bamwe mu bashumba b'itorero Zion Temple, Umuyobozi w'iri torero ishami rya Gisozi, Pasiteri Fifi Cameron yandikiye umushumba mukuru waryo Apôtre Paul Gitwaza ibaruwa amumenyesha ko yasezeye ku nshingano yari afite muri iri torero.
By Habumugisha Théoneste | Views : 15540 | Kuya 05-15-2017 13:04
Iyi baruwa yanditswe na Pasiteri Fifi Cameron kuwa gatandatu tariki ya 13 Gicurasi 2017.


text:
- Guha inkoko ibiryo byiza no gusukura n’amazi inkoko ntoya.
- Kuzubakira ikiraro kizirinda imvura n’umuyaga.
- Gusukura ikiraro cy’inkoko buri gihe.
- Niba ari ngombwa ukazajya ukireka kikuma gato.
- Ntugashyire inyoni nyinshi hamwe
- Ubwoko butandukanye bw’inyoni urugero inkoko,dendo,ibishyuhe bugomba kororwa bitandukanyijwe.
- Ugomba gutandukanya inkoko ntoya n’izikeze keretse inkoko kazi ziri n’udushwi twazo.
- Gukingira udushwi uturinda indwara zingenzi ukongera ukazikingira iyo bobaye ngombwa. Wibuke ko hakingirwa gusa inyoni zifite ubuzima bwiza.
- Izirwaye uzishyire ukwazo.- niba imiti idahari,izirwaye uzice.
- Utwike cyangwa uhambe izo wishe.
Ubworozi bw’inkoko: Amategeko icumi yo kurinda inkoko indwara
Shyiraho Igitekerezo!
Subscribe to: Post Comments (Atom)


text:
Amibe, indwara ikira iyo ukurikije amabwiriza ya muganga.
Inzoka ya amibe, n’ inzira inyuramo ngo uyandure
Nubwo mu kinyarwanda ari indwara ndetse n’ikiyitera byose tubyita AMIBE, ariko mu ndimi z’amahanga biratandukana. Mu cyongereza, agasimba kitwa Entamoeba histolytica, naho indwara gatera ikitwa amebiasis.
Iyi ndwara yibasira abantu benshi muri rusange, bakanayivugaho ko itajya ikira, reka tuyivugeho mu magambo arambuye. Twongereho ko iyi ndwara ifata cyane abantu baba mu bihugu bikennye n’ibiri mu nzira y’amajyambere.
Iyi ndwara iterwa n’iki?
Nkuko tumaze kubivuga, iyi ndwara iterwa n’agasimba ka amibe, muri rusange ikaba indwara iterwa n’umwanda.
Iyi amibe yinjira mu mubiri wawe iyo uriye cyangwa ukanywa ibirimo amagi ya amibe. Si ibyo gusa kuko no gukora ku byo uyirwaye yitumye ukaza kurya udakarabye, cyane cyane ku bana nabyo bitera kurwara iyi ndwara.
Ayo magi aboneka ahantu umuntu uyirwaye yitumye, nyamara akaba amara amezi menshi akiri mazima. Tuyasanga mu butaka, mu mazi, mu ifumbire y’imborera n’ahandi hose hashoboka.
Ubundi buryo yanduramo ni mu gukora imibonano mu kibuno, mu gihe uyikorerwa ayirwaye.
Iyo amibe rero igeze mu mubiri ihita ijya mu gifu no mu mara ari naho itangira kororokera. Nyuma ikajya mu mara manini, ari naho itura. Iyo itinze kuvurwa cyangwa ntivurwe neza ishobora kwangiza imiyoboro y’amaraso, ikinjira mu mwijima ikawangiza ndetse ishobora no kugera mu bwonko.
Uyirwaye arangwa n’iki
Akenshi ibimenyetso bigaragara hashize hagati y’icyumweru n’ibyumweru bibiri uriye ibyandujwe n’amagi ya amibe. Ikigo cya CDC gitangaza ko hagati ya 10% na 20% y’abantu banduye amibe aribo bagaragaza ibimenyetso byo kuyirwara.
Akenshi ibimenyetso birangwa no guhitwa bijyana no kuribwa mu nda.
Gusa iyo amibe yamaze kwangiza mu mara niho ihita igutera amacinya. Icyo gihe mu byo wituma hazamo amaraso, bizwi nko kugereka, ndetse kuribwa mu nda bikiyongera. Iyo yageze mu maraso, yangiza umwijima, umutima, ibihaha, ubwonko n’ibindi bice aho iteramo ibisebe no kwangirika. Iyo yageze mu mwijima ugira umuriro no kuribwa igice cy’inda, iburyo ahagana mu mbavu.
Isuzumwa ite
Mu kuyisuzuma hifashishwa ibyo witumye, tumenyereye kwita ikizami cy’umusarane. Nyamara hari n’igihe hapimwa amaraso, iyo yageze mu nyama zo mu nda cyangwa mu bwonko.
Uko amibe ikura (Ifoto /Interineti)
Ivurwa ite
Ubusanzwe iyo umurwayi asanzwemo iyi ndwara ahabwa umuti wa metronidazole, tumenyereye nka flaggyl. Akawunywa mu gihe cy’iminsi 7. Igipimo giterwa nuko angana.
Iyo yari yabaye macinya anahabwa imugabanyiriza guhitwa ndetse n’imiti ivura umwuma uturutse ku mpiswi.
Habaho n’indi miti ivura amibe, nka intetrix, secnidazole, tinidazole, entamizole, n’indi.
Ese amibe irakira?
Iki kibazo gihuriweho n’abantu benshi . amibe ni indwara ivurwa igakira. Gusa bitewe nuko uba utazi nyirizina aho wayanduriye ngo uhirinde, ukira wongera winjirwamo n’izindi, gutyo gutyo, kugeza ubwo ubonako udakira, nyamara warakize urongera urandura.
Gusa amibe iza ku mwanya wa gatatu mu ndwara ziterwa na parasite, zica, iyo itavuwe cyangwa ngo ivurwe neza.
Ni gute nakirinda?
Nta rukingo rwa amibe rubaho. Isuku ni bwo buryo rukumbi bwo guhangana nayo, niyo mpamvu usabwa kwita kuri ibi bikurikira:
Oza imbuto n’imboga n’amazi meza mbere yo kubirya. Amazi yo kubyozamo ntuyaasukemo ahubwo uyasukaho woza, agatemba, si ugushyira mu ibasi ngo wogerezemo
Ibyo guhatwa ujye ubihatisha icyuma gisukuye nawe wakarabye
Amazi yo kunywa yateke cyangwa ukoreshe ayavuye mu nganda, apfundikiye. Cyangwa ukoreshe imiti yabugenewe irimo iode cyangwa chlore. Wayigura muri farumasi cyangwa ahandi bicururizwa
Amata yateke mbere yo kuyanywa. Ayo utizeye isuku yayo, wiyanywa.
Ibiryo byo ku nzira, nk’ibigori, za brochette, byitondere
Kandi buri gihe jya ukaraba intoki n’amazi meza n’isabune igihe uvuye kwituma, n’igihe ugiye kurya.
source:umuti


text:
Mfitumukiza Jean de la Paix uzwi nka Kiza Maloma ni umusore ukiri muto ugaragara nk’umwana wahuye n’ubuzima bugoye ariko akunda muzika kuri ubu akaba yishimira ko inzozi ze zatangiye kuba ukuri nyuma yo gusohora indirimbo ye ya mbere yise Bucyanayandi.
Mu kiganiro Kigalihit yagiranye n’uyu musore ubu ugaragara nk’uwishimiye ko ibyo yifuzaga atangiye kubigeraho yadutangarije bike ku buzima bwe mbere yuko tuganira ku bijyanye na gahunda azanye muri Muzika .
Yagize ati ˮ Nabayeho ubuzima bubi cyane, iwacu turi batandatu ninjye mukuru , mfite ababyeyi bombi ariko kubera ko nakundaga muziki iwacu batabikunda nahisemo kuza I Kigali aho nahuriye n’ibibazo byinshi kuko nta muntu nta muntu n’umwe nari mpazi nisanga nagiye mu muhanda .
Ku bijyanye nuko nabayeho mu muhanda aho naraye ahantu henshi muri uyu mugi cyane cyane muri nyamirambo, ibintu bitanyoroheye na gato ariko nyuma nashakishije uko nakwinjira muri muzika nakundaga biranga nkomeza kugenda mbihatiriza kugeza ubwo nasubiye I Gisenyi aho mvuka nsanga hari amarushanwa ya talent detection ngira amahirwe negukana umwanya wa mbere aho hari mu mwaka wa 2017 , aho bamwemereye kumukorera indirimbo azifuza mu gihe cy’imyaka itatu ariko bikaza kurangira atabibonye.
Nubwo byagenze gutyo uyu musore yakomeje atubwira ko atacitse intege ahubwo yakomeje gukora uko ashoboye kugira ngo akabye inzozi ze maze mu minsi ya Vuba agira amahirwe ahura n’umusore nawe uzwi hokuba yarabaye mu muhanda kuri ubu akaba aria umuhanzi ukomeye witwa Muchoma asante bakomoa mu karere kamwe ka Rubavu amufasha gukora indirimbo ye ya Mbere yise Bucyanayandi akaba ariyo yashyize hanze .
Tumubajie ingamba afite cyangwa azanye muri Muzika ye yadusubije ko kuva aho aboneye umuntu uzajya umufasha agiye gukora uko ashoboye akazamura muzika ye kandi atibagiwe ko nawe igihe azabona ubushobozi azafasha abandi ba hanzi bat obo mu karere ka Rubavu nkuko nawe yabikorewe.
Mu gusoza yasabye abantu bose bafite aho bahuriye na muzika ko bakomeza bakamufasha kugira ngo arebe ko inzozi ze zakomeza kujya mbere .
Nsanzabera Jean Paul
www.kigalihit.rw


text:
Umwuka wera ni iki?
Icyo Bibiliya ibivugaho
Umwuka wera ni imbaraga Imana ikoresha (Mika 3:8; Luka 1:35). Imana yohereza umwuka wayo mu buryo bw’uko yohereza imbaraga zayo ahantu aho ari ho hose kugira ngo ibyo ishaka bikorwe.
Ijambo “umwuka” rikoreshwa muri Bibiliya, rihindurwa rivanywe ku ijambo ry’igiheburayo ruʹach n’iry’ikigiriki pneuʹma. Ahanini ayo magambo akoreshwa yerekeza ku mbaraga z’Imana, ni ukuvuga umwuka wera (Intangiriro 1:2). Nanone Bibiliya ikoresha iryo jambo ishaka kumvikanisha ibindi bintu:
Umwuka usanzwe.
—Habakuki 2: 19; Ibyahishuwe 13:15.
Umuyaga.
—Intangiriro 8:1; Yohana 3:8.
Imbaraga zibeshaho ibinyabuzima.
—Yobu 34:14, 15.
Imimerere y’umuntu cyangwa imitekerereze ye.
—Kubara 14:24.
Imana n’ibiremwa by’umwuka, urugero nk’abamarayika.
—1 Abami 22:21; Yohana 4: 24.
Ibyo bintu byose bihuriye ku gitekerezo cy’uko bitagaragara ariko tukaba dushobora kubona ibikorwa byabyo. Bityo rero, umwuka w’Imana, “kimwe n’umuyaga, ntubonwa n’amaso, ntufatika kandi ufite imbaraga.”
Nanone, Bibiliya ivuga ko umwuka wera w’Imana ari “amaboko” cyangwa “intoki” zayo. (Zaburi 8:3; 19:1; Luka 11:20; gereranya no muri Matayo 12:28.) Kimwe n’uko umunyabukorikori akoresha amaboko ye n’intoki ze mu kazi ke, Imana na yo yakoresheje umwuka wayo kugira ngo habeho ibi ibintu bikurikira:
Isanzure ry’ikirere.
—Zaburi 33:6; Yesaya 66: 1, 2.
Bibiliya.
—2 Petero 1: 20, 21.
Ibitangaza byakozwe n’abagaragu b’Imana ba kera n’umurimo wo kubwiriza bakoranye umwete.
—Luka 4: 18; Ibyakozwe 1:8; 1 Abakorinto 12: 4- 11.
Imico myiza iranga abantu bumvira Imana.
—Abagalatiya 5: 22, 23.
Umwuka wera si umuntu
Iyo Bibiliya yerekeje ku mwuka w’Imana ivuga ko ari “amaboko” yayo, “intoki” zayo cyangwa “umwuka” usanzwe, iba igaragaza ko umwuka wera atari umuntu (Kuva 15:8, 10). Nk’uko amaboko y’umunyabukorikori adashobora kwikoresha atabifashijwemo n’ubwonko n’umubiri we, ni na ko umwuka wera w’Imana ukora gusa ari uko Imana iwukoresheje (Luka 11:13). Nanone Bibiliya igereranya umwuka w’Imana n’amazi kandi ikavuga ko ufitanye isano no kwizera n’ubumenyi. Ibyo byose bigaragaza ko umwuka wera atari umuntu.
Bibiliya ivuga ko izina ry’Imana ari Yehova kandi ko iry’Umwana wayo ari Yesu Kristo; icyakora nta hantu na hamwe wasanga ivuga izina ry’umwuka wera (Yesaya 42:8; Luka 1:
Ibintu abantu bakunze kwibeshyaho ku birebana n’umwuka wera
Ikinyoma: “Roho Mutagatifu,” cyangwa umwuka wera, ni umuntu kandi ni kimwe mu bigize Ubutatu, nk’uko bigaragara muri 1 Yohana 5:
Ukuri: Muri 1 Yohana 5:
Ikinyoma: Bibiliya ivuga umwuka wera nk’aho ari umuntu, ibyo bikaba bigaragaza ko ari umuntu.
Ukuri: Rimwe na rimwe Ibyanditswe bivuga umwuka wera nk’aho ari umuntu. Urugero, Yesu yerekeje ku mwuka wera nk’aho ari umuntu, avuga ko ari “umufasha” wari gutanga ibimenyetso, akayobora, akavuga, akumva, agatangaza, agahesha icyubahiro, kandi agahabwa (Yohana 16:7-15). Ariko ibyo ntibyemeza ko umwuka wera ari umuntu. Nanone Bibiliya ivuga ubwenge, urupfu n’icyaha nk’aho ari umuntu (Imigani 1:20; Abaroma 5:17, 21). Urugero, ubwenge buvugwaho ko bugira “imirimo” n’“abana,” kandi icyaha kivugwaho ko gishukana, kikica kandi kigatera kwifuza.
Ikinyoma: Kubatizwa mu izina ry’umwuka wera bigaragaza ko umwuka wera ari umuntu.
Ukuri: Rimwe na rimwe, Bibiliya ikoresha ijambo “izina” ishaka kugaragaza imbaraga cyangwa ububasha bw’uvugwa cyangwa ikivugwa (Gutegeka kwa Kabiri 18:5, 19-22; Esiteri 8:10). Ibyo bihuje n’imvugo yo mu rurimi rw’icyongereza ivuga ngo “mu izina ry’amategeko”; iyo mvugo ntiba ishatse kuvuga ko amategeko ari umuntu. Iyo umuntu abatijwe “mu izina” ry’umwuka wera biba bisobanura ko yemera imbaraga n’uruhare umwuka wera ugira mu gusohoza umugambi w’Imana.
Ikinyoma: Intumwa za Yesu n’abandi bigishwa bo mu kinyejana cya mbere bizeraga ko umwuka wera ari umuntu.
Ukuri: Ibyo nta ho bivugwa muri Bibiliya, kandi n’amateka ntabigaragaza. Hari inkoranyamagambo igira iti “ibisobanuro bivuga ko umwuka wera ari umwe mu baperisona bagize Imana y’Ubutatu . . . byavuye muri Konsili ya Konsitantinopule yabaye mu mwaka wa 381 N.Y.” (Encyclopædia Britannica). Ibyo byabaye hashize imyaka isaga 250 intumwa ya nyuma ipfuye.


text:
ISOMO RYA MBERE
Isomo ryo mu ibaruwa Mutagatifu Pawulo Intumwa
yandikiye Abanyefezi (Ef 6, 1-9)
Bavandimwe, mujye mworoherana kubera igitinyiro mufitiye Kristu. 1Bana, nimwumvire ababyeyi muri Nyagasani, kuko ari byo bikwiye. 2“Wubahe so na nyoko” ; mu mategeko yose ni ryo rya mbere rijyana n’isezerano : 3“kugira ngo uzagire ihirwe kandi urambe ku isi”. 4Namwe babyeyi, ntimugakure umutima abana banyu, ahubwo mubarere neza, mubakosore kandi mubagire inama zikomoka kuri Nyagasani.
5Bacakara namwe, nimwumvire ba shobuja ba hano ku isi ; mujye mububaha kandi mubatinye nta buryarya ku mutima, nk’aho mwakumviye Kristu ubwe. 6Ntimugakorere ijisho nk’abashaka gushimisha abantu, ahubwo mugenze nk’abagaragu ba Kristu, baharanira gukora icyo Imana ishaka. 7Mushishikarire kurangiza ibyo mutegetswe nk’aho mwaba mukorera Nyagasani, atari abantu mubigirira. 8Umuntu wese, yaba umucakara, yaba uwigenga, muzi ko icyiza azaba yakoze azakiturwa na Nyagasani. 9Namwe ba shebuja, mujye mubagenzereza mutyo mureke kubakangisha ibihano ; muzi neza ko Shebuja wabo n’uwanyu ari mu ijuru, We utarobanura abantu.
ZABURI (Zab 145 (144), 10-11, 12-13ab, 13cd-14)
Inyik/ Nyagasani, ijambo ryawe ni irinyakuri.
Uhoraho, ibiremwa byawe byose nibijye bigushima,
abayoboke bawe bagusingize !
Bazarate ikuzo ry’ingoma yawe,
batangaze ubushobozi bwawe.
Bamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba,
uko ibisekuruza bigenda bisimburana.
Uhoraho ni mutabeshya,
akaba indahemuka mu byo akora byose.
Uhoraho aramira abagwa bose,
abunamiranye akabaha kwemarara.
IBANGONDIRIMBO RIBANZIRIZA IVANJILI (Lk 13, 29)
Alleluya Alleluya.
Guhera iburasirazuba kugeza iburengerazuba,
Imana iduhamagarira gukikiza ameza mu isangira ry’Ingoma yayo.
Alleluya.
IVANJILI
+ Luka (Lk 13, 22-30)
Muri icyo gihe, 22Yezu anyura mu migi no mu nsisiro yigisha, yerekeza i Yeruzalemu. 23Haza umuntu aramubaza ati “Mwigisha, koko abantu bakeya ni bo bazarokoka ?” Nuko arababwira ati 24“Muharanire kwinjirira mu muryango ufunganye ; ndabibabwiye : benshi bazagerageza kwinjira, ariko boye kubishobora. 25Koko rero, nimuzaba mukiri hanze igihe nyir’urugo azahaguruka agakinga, n’aho muzakomanga kangahe muvuga muti ‘Shobuja, dukingurire’, azabasubiza ati ‘Sinzi iyo muturuka’. 26Ubwo muzatangira kuvuga muti ‘Twaririye kandi tunywera imbere yawe, ndetse wigishirije no mu materaniro yacu.’ 27We rero azabasubiza ati ‘Sinzi iyo muturutse ; nimumve imbere mwa nkozi z’ibibi mwe !’ 28Ubwo ni bwo muzaganya kandi mugahekenya amenyo mubona Abrahamu, Izaki na Yakobo, n’abahanuzi bose bari mu Ngoma y’Imana, naho mwe mwaraciriwe hanze. 29Bazaturuka iburasirazuba n’iburengerazuba, baturuke mu majyaruguru no mu majyepfo, bazakikize ameza mu isangira ry’Ingoma y’Imana. 30Bityo hari abo mu ba nyuma bazaba aba mbere, hakaba n’abo mu ba mbere bazaba aba nyuma.”


text:
Umuhanzikazi wigeze kukanyuzaho mu gihugu cya Tanzania no mu karere duherereyemo muri rusange Ray C yakoreye igitaramo mu Mujyi wa Kigali ari kumwe n’umuhanzikazi nyarwanda Marina, byari udushya tudasanzwe uhereye ku mibyinire n’imyambarire y’aba bakobwa bombi.
Ray C ufite amazina y’ababyeyi Rehema Chelamila yageze i Kigali mu ijoro ryo kuwa 7 Nzeri hanyuma akora igitaramo mu gicuku cyo kuri uyu wa Gatanu tariki ya 8 Nzeri 2017,ndetse akaba yanagihuriyemo n’umuhanzikazi mushya witwa Marina wo mu Rwanda.
Marina yari yitwaje ababyinnyi
Igitaramo cyabaye mu masaha y’igicuku nyuma ya saa sita z’ijoro gusa abafana ntibari barambiwe kuko hari umuziki watumaga bakomeza kwiyumvamo imbaraga zo gutarama.
Marina yaje gutungurana nawe mu myambarire
Ray C yabanjirijwe ku rubyiniro n’umukobwa ukizamuka witwa Uwase Deborah [Marina] waririmbye aherekejwe n’ababyinnyi. Yaririmbye izo amaze guhanga mu gihe gito amaze mu muziki zirimo ‘Bikakubera’ n’indi nshya yise ‘Marina’.
Uyu mukobwa yari yambaye agakabutura gato k’umukara kari kamufashe cyane, hejuru yari yambaye akenda karimo imyenge myinshi ku buryo imiterere y’amabere ye mu isutiya[bra] yagaragaraga.
Ray C yabyinishije insoresore adasize n’inkumi
Uyu mukobwa akigera ku rubyiniro, abantu bamweretse ko bamwishimiye cyane, batera hejuru bamwakiriza amashyi menshi baririmbana na we ubona bose batwawe.
Agakabutura Ray C yari yambaye kari gato cyane kandi kanaregeje
Ray C yageze imbere y’abafana mu masaha akuze cyane ku buryo bamwe bari batangiye gukeka ko atakije. Yaririmbye nyinshi mu ndirimbo ze zakunzwe zirimo “Uko wapi” na “Umenikataa”, “Wanifautia nini”, “Na Wewe Milele” n’izindi.
Ray C yabanzaga kwambura imyenda yo hejuru abasore yajyaga kubyinisha
Uyu mukobwa yatunguye abaje kureba iki gitaramo kuko Yabyinishije abagabo mu buryo budasanzwe ndetse akajya atoranya uwo babyinana ariko abanje kumwambura hejuru.
Ray C yabyinanaga n’abagabo abakorakora mu gituza ubundi akabikubaho maze mu bafana bagakoma mu mashyi.
Yanjyaga mubari baraho maze akihitiramo umusore babyinana
Uyu muhanzikazi yari yambaye mu buryo butangaje cyane! Hasi yari yambaye agakabutura k’ikoboyi k’ubururu kareshya na sentimetero zigera nko muri cumi n’eshanu, yari yakageretse kuri bas ijya gusa n’umubiri we ku buryo uwamureberaga kure yakekaga ko arimo kureba ibibero bye.
Ray C akoreye igitaramo mu Rwanda nyuma y’imyaka irenga icumi ishize ahavuye, ubwo ahaheruka yanakoranye indirimbo na Family Squand. Mu byo yavugaga byose, yagarukaga ku byiza yabonye ku Banyarwanda ndetse ko ‘yizeye neza ko bashyigikiye umuziki’.
AMAFOTO@Igihe
Ark nkiba byazatumarira iki kubijyanye numuco nyarwanda


text:
Papa Benedigito yatangaje ko atemeranya n'igitekerezo kivuga ko abayahudi bose bagomba kuryozwa urupfu rwa Yezu mu gitabo yanditse kizasohoka mu cyumweru gitaha. Avuga ko abayahudi bose batari bahagaze aho Pilato yaciriye Yezu urubanza rwo gupfa. Avuga ko ubwo abayahudi bavugaga ngo amaraso ye azabahame n'abana babo ari abakuru ba Hekaru n'abayoboke babo babivuze atari abayahudi bose aho bava bakagera. Kandi yavuze ko amaraso ya Yezu/Yesu atari ay'inzigo no guhora ahubwo yaviriye gukiza abantu bose.
Kiriziya gatolika yamaganye burundu igitekerezo cyo kubaraho abayahudi urupfu rwa Yezu/Yesu muri 1965.
Amashyirahamwe y'Abayahudi ku isi hose yishimiye iyo ntambwe ikomeye y'umushumba mukuru wa Kiriziya gatolika ku isi
Reba Video
Papa Benedigito: Abayahudi Ntibagomba Kuryozwa Urupfu rwa Yezu
at 8:35:00 AM
Labels: amahanga


text:
Gatsibo: Akarere ka Gatsibo kasangijwe ku bikorwa by’iterambere
Itsinda ryaturutse mu karere ka Gatsibo riyobowe na komite y’inama njyanama y’aka karere, kuri uyu wa kabiri tariki 9 Nzeli 2014, ryakoreye urugendo shuli mu Karere ka Kayonza hagamijwe kureba bimwe mu bikorwa by’iterambere birangwa muri aka karere.
Umuyozozi w’Akarere ka Gatsibo Ruboneza Ambroise, avuga ko gukora urugendo nk’uru ari uburyo bwiza bwo kugira ngo uturere twombi dusangire ibyiza tumaze kugeraho mu iterambere ryatwo ndetse no mu mibereho myiza y’abaturage batuye utu turere.
Muri uru ruzinduko, ubuyobozi bw’Akarere ka Gatsibo burangajwe imbere na njyanama y’akarere, babashije gusura umushinga wo kuhira imyaka uyu mushinga ukaba ushyirwa mu bikorwa n’ikigo kitwa BRAMINI, uhuriweho n’uruganda rwenga ibyo kunywa rwa BRALIRWA ndetse n’uruganda rushinzwe gutunganya ibikomoka ku gihingwa cy’ibigori rwa MINIMEX.
Umuyobozi wungirije w’ikigo cya BRAMINI Nsabimana Stanslas, yagaragaje uburyo uyu mushinga wo kuhira watanze umusaruro ushimishije ku rwego rw’Akarere ka kayonza ndetse no kubatuye aka karere, aho buri munsi iki kigo gikoresha abaturage bagera ku 170 ba nyakabyizi buri wese ahembwa amafaranga 1200 ku munsi.
Munyaneza Fulgence ni umwe mu bakozi b’ikigo cya BRAMINI, avuga ko n’ubwo amafaranga ahembwa ku munsi adahagije ngo abasha kumutungira umuryango ndetse akanabasha kwishyurira mituweli abo mu rugo rwe.
Umuyobozi w’Akarere ka Gatsibo Ruboneza Ambroise, yagaragaje ko uyu mushinga wasuwe wo kuhira imyaka, mu karere ka Gatsibo utapfa Gukunda bitewe n’imiterere y’aka karere, aho bisaba ubutaka bw’umurambi ndetse n’ikiyaga giturukamo amazi yo kuhirisha imyaka.
Muri uru ruzinduko hanasuwe kandi umudugudu w’ikitegererezo wa Nyagatovu, aho ubuyobozi bw’Akarere ka Gatsibo bweretswe uburyo abaturage batuye muri uyu mudugudu babashije kwiteza imbere mu bworozi bw’amatungo atandukanye kubera kwibumbira hamwe mu mudugudu.
Uru rugendo shuli rwasojwe n’ibiganiro byo kungurana ibitekerezo hagamijwe kureba icyakorwa kugira ngo iterambere ry’utu turere twombi rirusheho kwihuta. Ubuyobozi bw’Akarere ka kayonza nabwo bukaba bwafashe gahunda yo gukorera urugendo shuli nk’uru mu karere ka Gatsibo.


text:
Ashimwe ugendera mu igare yatwaye ibihembo bitatu mu marushanwa yo kuvuga imivugo (Video)
Ku myaka 17 Ashimwe Ange-Theonastine afite ubumuga bw’ingingo ndetse akaba agendera mu igare yabashije kwegukana ibihembo bitatu nyamukuru mu marushanwa yo kuvuga imivugo Kigali itatswe n’ubusizi agace ka karindwi. Aya marushanwa yateguwe na Transpoesis
Ashimwe yegukanye ibihembo bitatu birimo icy’umusizi wahize abandi, uwavuze neza umuvugo mu Cyongereza ndetse anatorwa nk’uwishimiwe kurusha abandi. Ashimwe wahigitse abandi 11 yavuze umuvugo we mu rurimi rw’icyongereza ’Tomorrow, will I be remembered?’ yashimiye ibi bihembo yahawe .
Nyuma yo gutsinda yaganiriye n’ikinyamakuru cy’urubyiruko Yeejo.rw agira ati Nabyishimiye Gutsinda byanshimishije ariko muri make ntabwo bitunguranye. Nari mbikwiriye buriya. Nabyakiriye neza cyane, natsinze kubera abantu, abamperekeje banteye ingabo mu bitugu, hari abambwiye bati ’ushobora kubikora’ bituma nanjye njya imbere yabo nihaye intego yo kutabasebya. Natekerezaga nti ’ubuse abantu bangana gutya baje bazanywe no kunshyigikira harimo n’abantu bakuru ndabatenguha?’ Kandi n’Imana yabikoze.”
Ashimwe yatangaje icyatumye ahimba umuvugo we ’Tomorrow, will I be remembered? Ndetse n’ubutumwa ayari aganimje gutambutsa cyane cyane mu kubaza buri wese icyo bazamwibukiraho. Yagize ati umukozi wo mu rugo yigeze kumbwira nabi . Nyuma nkajya nibaza niba ibyo umuntu akora bazabyibuka. Mu muvugo ni ubutumwa bwo kwicara ukibaza niba ibyo ukora abantu bazabyibuka. Iyo ndi gusoza hari aho ngira nti ’Byiza bitinze biruta byose, nzabeho iteka, atari ukuvuga ko ntazapfa, ahubwo ibyo nibiba, ibyo nakoze bizasigare mu mitima y’abantu.’ Ibyo urabyibaza wasanga ntacyo wakoze kizibukwa ugahita utangira guharanira kugikora.
Munsi gato y’itandatu Ashimwe yagize ikibazo cyo kumugara biba ngombwa ko atangira gukoresha igare. Akiri muto yasabaga Imana ngo ububabare afite buzavemo impano nziza. Ashimwe yemeza ko hari ikidasanzwe yiremyemo cyo kurangwa n’ubutwari bwo guharanira kuzagera kure mu buzima.
Nubwo afite ubumuga yumva ko ababana n’ubumuga bagakwiye kumva babyishimiye uko bameze dore ko bafite ubundi bushobozi bibitsemo.
Ashimwe yatangiye iby’ubuhanzi yandika inkuru zavamo filime n’ikinamico ndetse gukunda kuvuga imivugo byatumye bamwita Ange the Poetry Rwanda ndetse abandi bakamubwirako bati wagirango avuga imivugo nka Angel Uwamahoro wawundi usanzwe abizi cyane.
Ashimwe yiga mu mwaka wa Gatanu w’amashuri yisumbuye mu Ishami ry’Amateka, Ubukungu n’Ubumenyi bw’Isi (HEG) muri Cyabingo High School mu Karere ka Gakenke. Amashuri abanza yayize ku kigo cya HVP Gatagara, amasomo y’icyiciro rusange ayafatira ku ishuri rya ESSA Ruhengeri.
Ashimwe afite indoto yo kwiga akarangiza ndetse akazaba umunyamakuru kuko ari byo yiyumvamo.
Umusizi Shema Benjamin na Ashimwe bahembwe igihembo cy;ishusho ya Nyirarumaga
Muri aya arushanwa ,Umusizi Shema Benjamin nawe yaje kwegukana igihembo cy’ishusho ya Nyirarumaga wabayeho mu 1510 ku ngoma ya Ruganzu Ndoli akaba azwi nk’uwatangije ibisigo birebire .
Urebere Ashimwe asiga mu rurimi rwa Rugigana


text:
Agace gashya ka 4 ka Stella My Ex: Inkuru idasanzwe y’urukundo
Neilla yarayisomye mbona amarira amuzenze mu maso atangira gushoka nk’imvura yamahindu numva ubwoba buranyishe mwatse fone ngo ndebe nkubitwa n’inkuba kubwiyo message nti karabaye # StellaMaEx ankoreye ishyanoo!...
Mu gihe ntangiye kugerageza gusobanurira Neilla aba arahagurutse arigendera ambwira ko ntacyo atiboneye bitakiri ngombwa ko musobanurira,nasigaye nicaye aho njyenyine nibaza byinshi numva Stella ndushijeho ku mwanga biza kugeraho ndahaguruka ndataha ndaryama .
Bigeze mu ma saa tanu Neilla yoherereza sms ati abahungu ntimunyurwa?ni iki wamburanye kuburyo unca inyuma yves? cyakora wanyeretse uwo uriwe wakoze ntaramusubiza Stella nawe aba yohereje indi cheri ndabizi ko nubundi umutima wawe ukintekerezaho kuko burya biragora kwibagirwa uwo wamenye akarusho uwo mwagiranye ibihe byiza. Gerageza urenge ibyiyumviro ufitiye Neilla ugaruke nkukunde birenze!
Neilla naramuhamagaye mubwiza ukuri kose atinda kukumva gusa bigeraho aracururuka dukomeza gahunda Zacu nk’ibisanzwe nagira ikibazo akanyiyambaza nanjye nakigira bikaba uko akansura kenshi gashoboka mbese ntacyo namuburanye .
Gusa Stella nawe ntiyaranyoroheye kuko byageze naho yarasigaye ancaho buri mugoroba avuye kukazi, akansaba kumufasha gukora sport kuko ngo yarakeneye gusubira kuri taille.
Rimwe rero tuvuye muri ka course ari k’umugoroba ansaba ko nagera gato iwe byibura nkahamenya twaragiye aranyakira ibyo kunywa byukobwo bwose byari bihari bigaragara ko ahembwa agatubutse yakodeshaga inzu ihenze kandi afite n’imodoka agendamo .
Ubwo yansize aho ajya douche hashize akanya numva aratatse cyne nkutewe icyuma mpaguruka niruka ngo ndebe icyo abaye arampamagara ngo nzanira amazi meza mbabarira wihute isabune injyiye mumaso arinako arushaho gutaka!
Nabitekerejeho ndibaza nti mwokabyara mwe ubu uyu mukobwa ntakindi anshakaho?ndavuga nti..........
episode5loading .......
Mwokabyara mwe uyu mukobwa ubu ntashaka kunsenyera?ubu se nemere nyamushyire?
Iyi nkuru y’urukundo wayisangiza incuti , abavandimwe
Gutanga Share ,Like kuri page ni ukudufasha wifasha nawe ubwawe kuko nibwo inkuru irushaho kwihuta.


text:
Yahereye kuri Guverineri w’Intara y’Iburengerazuba wari umushyitsi mukuru muri uwo muhango nyakubahwa Kabahizi Celestin, hari kandi Vice President w’Inteko Ishingamategeko Hon Polisi Denis,hari n’Intumwa za Rubanda, Hon Rwabuhihi Ezéshias, hari na Hon SAMWELI Musabyimana, hari n’umuyobozi w’Ingabo zikorera mu ntara yiburengerazuba Jeneral Gumisiriza WILSON.
,Hari n’uhagarariye Polisi,hari n’abandi basirikare batandukanye ,harimo Major Karake naMajor Rusakara, hari n’intumwa ya komisiyo yo kurwanya Genocide ku rwego rw’Igihugu bwana Gonzaga,hari Meya w’Akarere ka Karongi ,ndetse na Excutif w’Umurenge,hari n’abandi bashyitsi baturutse mu matorero hari abaturutse muri Eglise Presbytérienne mu Rwanda.hari na nyakubahwa Perezida wa Sinodi Nkuru yitorero ,Pasitoro Mubirigi Paul,hari kandi Vice Perezida w’itorero EPR na Madame we , hari n’abayobozi bindembo 17. Hari abayobozi b’imirimo muri EPR,hari Umuyobozi wa SFD,abayobozi baza Program mu biro bikuru by’i Kigali, hari abo mu miryango ya Gikristu hari Umunyamabanga Mukuru w’Inama nkuru yaba ,Protestant mu Rwanda, Dr Tarisisi Gatwa, hari Umuyobozi wa AEE umuryango w’ i v u g a b u t umwa, hari n’Umuyobozi w’umuryango wabasoma BIBLE ( B I B I R I Y A ) H A R I U M U Y O B O Z I W ’ U M U R Y A N G O WABADIAKONIKAZI w’I Rubengera.
Hari n’abashumba bitorero baturutse hirya no hino mu Rwanda,hari na Madame wa Hon Ezeshias,ndetse hari na Madame wa Perezida wa EPR MUSEMAKWELI Elisée, yanashimiye n’abandi bashyitsi baje kubafata mu mugongo,hane rekanywe abakiriye, abitabiriye aribo muganga w’ibitaro Dr Esperance na muganga w’ibitaro bya Remera – Rukoma.PEREZIDA WA EPR bwana MUSEMAKWELI yakomeje agira ati; ubwo tumaze kwegerana ndagirango nsabe abayobozi nkuko byari byakozwe bashyingura kuza gushyira indabo kumva barangajwe imbere n’abitabiriye bashyiraho indabo. Ururabo rwambere r w a s h y i z w e h o naNyakubahwa Perezida wa EPR na MADAMU WE,Urwa kabili rwashyizweho na guverineri w’intara y’Iburengerazuba, urwa gatatu rwashyizweho na Vice Perezidaw’Inteko Ishingamategeko mu Rwanda,urwa kane Hon Rwabuhihi Ezeshias na Hon Usabyimana Samweli, urwa gatanu umuyobozi w’INGABO muntara y ’ I b u r e n g e r a z u b a , u rwa gatandatu Meya w’ AKARERE KA KARONGI.
Urwa karindwi Perezida wa Sinode afatanije na Vice Perezida wa EPR ,Urwa munani Umuyobozi waje ahagarariye komisiyo yo kurwanya jenocide mu Rwanda ,urwa cyenda Pasiteri MUGEMERA NA Madame we, urwa cumi Umunyamabanga mukuru w’INAMA ya Abaprotestant mu Rwanda,urwa cumi na rimwe Perezida wa komisiyo y’ubumwe n’ubwiyunge no kurwanya jenocide mu itorero PERESEBUTERIYENE EPR, urwacumi na kabiri ,Umunyamabanga mukuru wa RIG,,urwacumina gatatuUmuyobozi wa AEE mu Rwanda,urwa cumi na gatatu Major KARAKE.
Hakurikiyeho Major Rusakara n’Uhagarariye Polisi naPasiteri Perezida Regional w’Ururembo rwa Kirinda, ndetse na Excutif w’Umurenge wa Murambi hakomerejeho abo mu miryango yababuze ababo, ndetse nabandi bose bari bitabiriye uwo muhango bafite indabo, basabwe gukomeza kubaha icyubahiro.
UBUHA MYA BWATANZWE TARIKI 04/06/2011 UBWO EPR YIBUKAGA ABARABAKOZI BAYO N’ABANDI BOSE BAGUYE IKIRINDA BWATANZWE NABANTU BABIRI HUBAHIRIJWE GENDER. HABANJE UBUHAMYA BWATANZWE NA MADAMU WA N YA K W I G E N D E R A
MATHIAS yatangiye agira ati; gutanga ubuhamya birangora cyane bikanananira rwose ati nari ntuye mumurenge wa Gashari,mucyahoze ari komini Mwendo, itotezwa ryacu ryatangiye mbere kuburyo nambere ya1994 twe twahoraga dutotezwa. Ndibuka ko haraho umugabo yigezekwatisha agira ngo ahingemo ubwatsi bw’inka (ikibaya), abanyagashari baraza baraturwanya, ubundi umugabo wanjye yavukaga I Rwamatamu ubuni mumurenge wa MAHEMBE. Mu 1990 yafunzwe amezi 6 mubyitso, ntacyaha yakoze, nyuma yaho hari umuntu twari duturanye wakoraga muri Pariki ndabyibuka neza yitwaga izina ndaryibagiwe, icyo
gihe haturikaga ibisasu barabitegaga,hari umugabo wari Diregiteri wa Kibaya, agakora ataha Kigali. Noneho igisasu cyaramuturikanye numudamu we ,abanyabirambo barimo Depute SEBITABI MBERE YUKO BAJYA KUZANA IYO MIRAMBO YASIZE AVUZE KO adashyingurwa wenyine ahubwo ashyinguranwa nabatutsi, ubwo ntawarukiryama twahoraga tuvuga tuti; ntibucya. Ubwo twagiye aho bashyingura Depute Sebitabi ati; abantu bacu bazize
inkotanyi kandi inkotanyi ni abatutsi none nuguhorera abantu bacu,mbere yuko uwari perezida Habyalimana apfa, twari tumaze amajoro tutaba mungo. Twihishaga mu babikira, twari imiryango igera kuri 3 harimo umuryango wo kwa KIRUSHA,UWO KWA BAYINGANA, NUWO KWA FIDERI Umusaza waruje gutwara umuhungu we numukazana we yadusanze aho twari twihishe aratubwira ati : Umuntu witwa NDUHURA aravuze ngo niba MATHIAS AKIRIHO nabandi mubihorere. Icyo gihe narimfite inda hafi yamezi icyenda tuza ikirinda
umugabo ajya muri ESI, nanjye ninjira muri Maternete, twaravugaga tuti; ubwo tugiye mubihaye IMANA dushobora kuzaharokokera,umudamu wari ku izamu ati bite ? Nti nje kubyara, arambwira ngo; niko mada iyo uvuga ko uhunze ,bampa chambre yambere uwitwa s/prefet yaraje asiga atanze itegeko ngo; batwice mu majoro ,uwitwa AMANI ,yarazaga agatwara abantu akabagarura bukeye.
Ariko buri kanya babaga bavuga bati mutwereke uwo munya Birambo ,ndashimira umubikira witwa Beatrice yaransengeye ansezeraho abicanyi baraje bati; ubwo tubuze umugabo uwakwica umugore yarihishe mugitondo yaraje arambwira ati; ndabona kubaho kwacu kudashoboka ubwo yaragiye aricwa,natwe tuguma aha. Hakaba abatutsi barishwe imfu z’agashinyaguro, baratemaguwe, bacuzwa ibyabo, abandi bajugumywa muri nyabarongo. Bapakiraga imirambo harimo umugore wa Gahima nuwa Muremangingo nabo baroshywe mu ruzi .Ibyabereyaho byamunaniye kubirondora biteye agahinda n’amarorerwa ateye ubwoba.
UBUHAMYA BWUMWE MUBAROKOKEYE MURI ESI BWANA PASITERI MUGEMERA ARONI WARI KUMWE N’ABANTU BAGERA KURI 50 ABA ARI WE WENYINE UROKOKA.
Yagize ati; abo bicanyi bakoresheje imipanga, amahiri,amacupa nayo yari yiyambajwe kubera ko ahari imipanga yaribaye mike. Hakoreshejwe n’amagrenade, ubundi bajugunywa mumazi. Yagize ati ;kwibuka duhora dukora buri mwaka, ubu akaba ari umwaka wa17 kuritwe twarokotse, kwibuka ningirakamaro, Mukinyarwanda baca umugani ngo; umuryango utibuka urazima...


text:
Akebo kajya iwa Mugarura w’ikinyarwanda baca iyo babonye umuntu witurwa ineza yagiranye imico ye myiza. Wakomotse kuri Mugarura uwo nyine ku ngoma itazwi neza ikirari.
Mugarura uwo yakuranye imico myiza cyane,akubitiraho n’ubukire muri byose,imyaka n’amatungo ,abantu baza kumucaho inshuro,akabereka ikibo cya mugerwa w’umuhinzi,umuhingiye yahingura akamuha inshuro ‘umuhinzi muri icyo kibo,hanyuma akamushyiriramo n’indi y’ubuntu.
Abigenza atyo imyaka myinshi nuje kumusaba inka nawe akayimuha,ndetse byarimba akamuha n’indi ya kabiri byibera aho.
Bukeye inshuti n’abana be baramukuba,bamubwira ko yangiza inka ze n’imyaka ye,bati : “Dore urimaraho ibintu ubyangiza ,nihacaho iminsi uzasigara he,uzasigara umeze ute ?”Ejo uzasanga rubanda rukunnyega ntan’ukjureba n’irihumye .”
Mugarura akumva amagambo yabo akabihorera ntagire icyo abasubiza,ntihagire uwumva ururimi rwe ,bigenda bityo kugeza igihe kirekire.Biba aho biratinda.Bishyize kera,haza umuntu amugerageresha kumushuka,aramubwira ,ati : “Mugarura ubuntu bwawe bwo gutanga utabaze rubanda turabwishimira,ariko nubwo tugushima bwose ,njyewe ntacyo urampa,none nje kugusaba inka eshanu zo kubaga”.
Mugarura aramwemerera ,amuha inka eshanu arazijyana.Azigejeje iwe aho kuzibaga arazorora, zirakunda ziroroka,ziba amashyo atanu ,rubanda babibonye batyo,barega Mugarura i Bwami ko yangiza ibintu bye,dore ko uwangizaga inka bavugaga ko amara inka z’umwami. Ibyo bituma umwami amugabiza rubanda baramunyaga ariko inka n’ibintu bye ntawabiganbanye,byatwawe na rubanda rwose rubyigabagabanije.
Nuko I Bwami bategeka ko Mugarura atazahabwa umuriro kuko yabaye umupfu ku bintu by’i bwami. Mugarura amaze kunyagwa ahinduka umukene cyane ,abura aho aba n’umugore wer n’abana be bagumya kuzerera.Hanyuma atunguka ku muntu wigeze kumuhingira akamuha inshuro ebyiri.
Uwo mugabo amukubise amaso agira impuhwe ava mu nzu ye yi kambere ayiha Mugarura asigara mu nzu yo mu gikari Mugarura amaze kubona inzu abamo, rubanda rumenya ko yabonye icumbi,abo yagiriye neza batangira kujya bagenda ijoro bamushyira ibintu.
Ubwo kugenda n’ijoro batinyaga i Bwami uwo Mugarura yahaye inshuro ebyiri akaza akamusubiza inshuro ebyiri ndetse akabigira eshatu mbese rubanda yagiriye neza bose baramuyoboka bamuzanira amafunguro bamwe mu twibo abandi mu bitebo.
Bigeze aho benshi mu bo yagiriye neza bajya kumuhakirwa i Bwami ngo bamuhe umuriro i Bwami baremera bamuha inka y’umuriro. Mugarura amaze kubona inka y’umuriro rubanda barishima,noneho baza ku mugaragaro bamuzanira ibintu,byo kumushimira bamwitura ineza yabagiriye
Bukeye wa mugabo wazaga kumusaba ngo amuhe inka eshanu zo kubaga (za zindi yagezaga mu rugo akazorora) yumvise ko Mugarura yabonye umuriro arishima cyane.Arazinduka ajya kwa Mugarura acumbitse aramubwira ati : “Ngize amahirwekuko wabonye umuriro za nka wampaye zo kubaga uko ari eshanu narazoroye zabaye amashyo atanu none ngaya amashyo atatu nanjye ndasigarana abiri.”
Mugarura amushimana na rubanda barakomeza barahurura bamuzanira amaturo y’inka n’imyaka, abadafite imyaka myinshi bakamuzanira mu twibo yubaka imitiba n’ibigega.
Nuko Mugarura asubira kuba umukungu ndetse arusha mbere aratunga aratunganirwa.Uko rero niko rubanda bamuzanira ibintu bibuka uko yabagiriraga,nibyo byiswe “Akebo kajya iwa Mugarura.”
Erick M. RUZINDANA/INGUFU.COM
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
Rwanda : Kayonza: Gutera amashyamba ni kimwe mu bizakemura ikibazo cy’amazi
Umuyobozi w’akarere ka Kayonza Mugabo John avuga ko gutera amashyamba ku bwinshi ari kimwe mu bizatuma ikibazo cy’amazi make agaragara muri ako karere kibonerwa umuti. Uyu muyobozi avuga ko akarere More...
Intara y’amajyaruguru mu rugamba rwo guhangana n’ibiza
Guverineri w’intara y’amajyaruguru aratangaza biyemeje kurwanya ibiza muri iyo nta kugira ngo bidakomeza kwangiriza abaturage, bitwara ubutaka buhingwa mo bwo muri iyo ntara. tariki ya 24/05/2012 More...
Abatuye Iburasirazuba basabwe gushyira ingufu mu gukumira Ibiza
Imyuzure n’inkangu bimaze igihe bihungabanya ibikorwaremezo hirya no hino mu Rwanda, ndetse bikaba byaranavukije ubuzima abenegihugu hamwe na hamwe ngo ntibishobora kwirindwa burundu buri wese adashyizeho More...
Rulindo – Abaturage n’abayobozi bisibiye umukoki waciwe n’amazi
Abaturage b’umurenge wa Base mu karere ka Rulindo n’abayobozi, kuri uyu wa gatandatu tariki 19/05/2012 batangije uburyo bwo gutera ibiti by’imihati ku buryo bw’amaterasi mu mukoki waciwe More...
Gicumbi: Umuganda udasanzwe wakozwe hacukurwa imirwanyasuri
Mu karere ka Gicumbi, igikorwa cy’umuganda cyabereye mu murenge wa Kageyo mu kagari ka Gihembe mu mudugudu wa Nyirabadugu ahacukuwe imirwanyasuri ndetse n’ibyobo bifata amazi aturuka mu Nkambi More...
Igice kinini cy’umujyi wa Musanze gishobora kuba cyubatse hejuru y’amazi
Umuyobozi w’intara y’amajyaruguru aratangaza ko munsi y’ubutaka bw’igice kinini cy’ahubatse umujyi wa Musanze hashobora kuba hari mo amazi menshi kuburyo mu kwagura uwo mujyi bizasaba More...
Imvura y’itumba irateza ibiza mu duce dutandukanye tw’igihugu
Imvura nyinshi yatangiye kugwa mu kwezi  kwa 4/2012, yangije ibintu bitandukanye mu turere dutandukanye tw’igihugu harimo, amazu, imihanda, imyaka, amatungo ndetse hari n’abantu bahasize ubuzima. Ibiza More...
Kagame | Perezida Kagame yemereye intara y’uburasirazuba kubona amahotel
N’ubwo intara y’iburasirazuba ikize ku biyaga byinshi ndetse hakiyongeraho no kugira pariki y’akagera niyo ntara ibarizwamo inyubako nke zo kwakira abantu zirimo amahoteli ndetse ikagira n’amazi More...
Igishushanyo cy’imiyoboro y’amazi cy’akarere ka Gakenke cyashyizwe ahagaragara
Igishushanyo kivuguruye cy’imiyoboro y’amazi cy’akarere ka Gakenke kizashingirwaho mu gusana no kubaka imiyoboro y’amazi mishya izageza amazi meza ku baturage cyashyizwe ahagarara kuri More...
Umuturage akwiye kugira uruhare mu bikorwa bimukorerwa
Ikibazo cyo kubona amazi meza ni kimwe mu bibazo byari bihangayikishije uduce tumwe two mu Karere ka Nyabihu. Nyuma y’aho WASH Project ikemuriye icyo cyibazo muri twinshi mu duce twa Nyabihu tutabashaga More...


text:
Mu kiganiro kirambuye umuyobozi w’akarere ka Rutsiro yagiranye n’abanyamakuru, yagaragaje ko muri kano karere imibare yabitabira kuboneza urubyaro ikiri hasi.
Mu kiganiro kirambuye umuyobozi w’akarere ka Rutsiro yagiranye n’abanyamakuru, yagaragaje ko muri kano karere imibare yabitabira kuboneza urubyaro ikiri hasi.
By Muhire Norbert | Views : 7287 | Kuya 09-30-2016 09:13
Asobanura impamvu imibare y’abitabira gahunda yo kuboneza urubyaro ikiri hasi mu karere ka Rutsiro, Ayinkamiye Emerence, umuyobozi w’akarere ka Rutsiro yavuze ko ahanini biterwa n’imiterere y’aka karere kari mu cyaro mu gice kiganjemo imisozi bikagorana guhanahana amakuru, bikiyongeraho n’umuco na kirazira, aho imyumvire ya benshi ivuga ko bagomba kubyara bakuzura isi.
Ayinkamiye Emerence,mayor wa Rutsiro
Ayinkamiye akomeza avuga ko hari benshi nanubu batarumva akamaro ko kuboneza urubyaro, kuko bamwe bavuga ko ari gahunda y’abasirimu itabareba, biyumvisha ko kubyara, ukabagaburira, bihagije, bakirengagiza ko umwana aba akwiye kuvuzwa,kwambikwa,kwigishwa no guhabwa umurage w’ibyo yazifashisha mu buzima buri imbere.
Uwimana Dative, umuturage mu murenge wa Mushubati, mu karere ka Karongi, avuga ko batumva uburyo basabwa kuringaniza urubyaro kandi ijambo ry’Imana rivuga ngo nimubyare mwororoke mugwire.
Dative akomeza agira ati:” ubu se natwe twibera mu cyaro ibyo kuboneza urubyaro biratureba ko ari iby’abanyamujyi”.
Umuyobozi w’akarere ka Rutsiro, yaboneyeho umwanya wo gusaba abaturage kurushaho gushyira imbaraga mu kwitabira gahunda za leta, by’umwihariko bagashyira imbaraga mu kuringaniza urubyaro babyara abo bashoboye kurera.
Kugera ubu mu karere ka Rutsiro imibare y’abitabira gahunda zo kuboneza urubyaro igeze kuri 42 %.


text:
Ni kenshi Adolphe Hitler yagiye atangaza kenshi ko kwanga Abayahudi atari ibintu byizanye gutya kuko ngo yabikuye ku muyahudi wamubujije kuba umushushanyi (peintre).
Ni kenshi Adolphe Hitler yagiye atangaza kenshi ko kwanga Abayahudi atari ibintu byizanye gutya kuko ngo yabikuye ku muyahudi wamubujije kuba umushushanyi (peintre).
Adolphe Hitler yagiye atangaza kenshi ko kwanga Abayahudi
Adolphe Hitler avuga ko hari Umunyamakuru wanditse izina rye rya Jean gusa, Hitler avuga ko igihe yari i Vienne mu gihugu cya Otrishiya, yashatse kujya kwiyandikisha mw’ishuri ryigisha gushushanya (Academie des Beaux Arts) ry’i Vienne, ahangaha ngo yakoreshejwe ikizami, nyuma umuyobozi mukuru w’iryo shuri wari Umuyahudi, ngo aza kumutangariza ko yatsinzwe, bityo atamwakira.
Abayahudi bishwe didasanzwe
Hitler rero ngo wari warimariyemo uwo mwuga , byaramuzonze ngo agerageza no kwiyahura. Kuva ubwo ngo yagiye arara ku mihanda, nta cumbi agira, nta kazi, ngo ageza aho aza gucumbikirwa n’ibigo bicumbikira abatagira icumbi, SDF.
Uwitwa Eric Emmanuel Shmitt, ariko we avuga ko biriya bivugwa, na Adolphe Hitler ubwe atangaza ari inzitwazo, cyangwa se atari byo byonyine byamwangishije Abayahudi.
Avuga ko hariya I Vienne ariho Hitler yahuriye n’ibinyamakuru bivuga nabi cyane Abayahudi, kuko urwango rw’Abayahudi rwatangiye kera mbere na ya Hitler, Adolphe Hitler atangira kubisoma, urwo rwango rutangira kumujyamo, Urwo rwango rwaje kugera ku mwuzuro, aho Ubudage bwari bumaze gutsindwa mu ntambara ya mbere y’isi yose, Adolphe Hitler rero, aho yari mu bitaro, yarahumye, kubera Gaz yatewe mu ntambara akaba ari na ho yamenyeye gutsindwa ku Budage.
Kuva icyo gihe, kubera umujinya, akababaro ko gutsindwa, muri we yashakishije uwo yashyiraho ibyo byose (Bouc Emissaire), ahitamo umuyahudi. Ngibyo ibya Adolphe Hitler n’Abayahudi yari agiye kuzamarira kw’icumu nyuma yo kwisasira abagera kuri Miliyoni 6 zose.
Urwo n’urwibutso
Ubutaha tuzababwira inkomoko y’urwango abantu batandukanye (amahanga) bagiye bagirira Abayahudi.
Bronze
Ibitekerezo
HITLER UTAVUGA RUMWE NAWE AJYE ANYITAZA KUKO NDI UMWE NAWE KANDI NTACYANKURAMO KO IBYO YAKORAGA BYOSE BYARI BIKWIYE Kanda hano umusubize


text:
Bimwe mu biranga ba Albert
Ni umuntu w’umuhanga kandi udapfa gucika intege, uba ushaka gukorera ahantu hatunganye. Ntabwo akunda gusabana cyane, iyo ari ahantu hari akavuyo aba yumva adatuje ndetse ukabona ko byamubangamiye cyane.
Albert ni umuntu usanga rimwe na rimwe atifitiye icyizere cy’ubuzima bwiza bw’ejo hazaza muri we, ahubwo ukunda kurakazwa n’ubusa.
Ni umuntu utinda kwemera, kugira ngo umwemeze bisaba ko uba ufite ibimenyetso bigaragara kandi bifatika, ukamenya no kubisobanura.
Albert yumva ko ibyo yagezeho abikesha imbaraga ze bwite ndetse no kwitwararika , kuri we ntiyemera ko amahirwe abaho.
Iyo akiri umwana, Albert aba agoye kuko aba akunda kwigunga kandi ntamenyera vuba igihe ubuzima buhindutse. Aba ari umwana uhitamo kuguma mu buriri bwe akaba ariho akinira ariko ntagere aho abandi bari ngo abisanzureho.
Albert akunze gukora ubucuruzi, imirimo y’ubugeni nko gushushanya, gutaka no gusiga amarangi, kwiga ibijyanye n’ubuvuzi bw’abantu n’ubw’amatungo, iby’amabanki ndetse n’iby’ubwubatsi.


text:
Bamwe mu barokokeye i Kiziguro ahahoze ari Komini Murambi mu Ntara y’Iburasirazub a bavuga ko interahamwe zabategetse gukurubana imirambo y’Abatutsi bakayijunya mu cyobo, na bo bahitamo kwinagamo aho gutemwa.
Ibi babivuze ubwo ikigo gicuruza amashusho cya Star Africa Media cyasuraga urwibutso rwa Kiziguro mu Karere ka Gatsibo kuri uyu wa 29 Mata 2016.
Komini ya Murambi yayoborwaga na Burugumesitiri Gatete Jean Baptiste, yari igizwe n’amasegiteri 14.
Umwe mu baharokokeye watanze ubuhamya, yavuze ko mu gihe jenoside yakorewe Abatutsi yabaga, hari icyobo cyari cyaragenewe kujugunyamo imirambo y’abatutsi babaga bamaze kwicwa n’interahamwe.
Yakomeje avuga ko ku wa 6 Mata indege ya Habyarimana wari Perezida w’u Rwanda ihanutse, jenoside yahise itangira muri Komini Murambi, aho abatutsi benshi bahungiye kuri kiriziya ya Kiziguro.
Abahahungiye ngo bumvaga ko nta muntu ushobora guhirahira ngo abe yakwicira abantu mu nzu y’Imana.
Yagize ati “Ariko uko twabitekereje ntabwo ari ko byagenze kuko ababashije guhungira mu Kiriziya interahamwe za Gatete na Nkundabazungu n’impunzi zari zaravuye mu cyitwaga Muvumba na Kiyombe badusanze muri iyo paruwasi aho twari twahungiye baza kutwiciramo.”
Aha agaraghaza ko kuva mu mwaka wa 1990 muri Murambi ubwicanyi bwari buhari aho bicaga abo bitaga ibyitso by’inkotanyi.
Mu guhungira muri paruwasi ngo bahasanze abapadiri b’abera n’abirabura, aho tariki ya 11, interahamwe za Gatete n’abambari be bafatanyije n’abasirikare binjiye muri paruwasi, batera ubwoba abapadiri, barahunga barigendera basiga abatutsi bari bahahungiye.
Uwabaga aticiwe aho yabaga atuye yahungiraga muri kiriziya ya Kiziguro.
Burugumesitiri Gatete ngo hari abo yakuraga ahandi akabazana muri paruwasi ngo abone uko azabica bimworoheye.
Kuri iyo tariki ngo ni ho ubwicanyi bwatangiye mu buryo bukabije, aho interahamwe n’abasirikare bishe abatutsi benshi umunsi wose.
Abarokotse bavuga ko umututsi wabaga utaricwa bamutegekaga gukurubana umurambo hasi akawujyana muri cya cyobo.
Ngo hari n’aho interahamwe zatemaguragamo ibice imirambo zikayishyira ku ngorofani zikajya kuyijugunya muri icyo cyobo.
Mukabideri Claudine, warokokeye muri icyo cyobo, avuga ko bamuhaye umurambo ngo awujugunye, ageze kuri icyo cyobo atekereza ko nasubirayo bahita na we bamutemagura ahitamo guhita na we yijugunyamo.
Muri icyo cyobo kirengeze metero 30 z’ubujyakuzimu ngo haguyemo abatutsi barenga ibihumbi 2000.
Abarokokeye muri iki cyobo banavuga ko hari igihe byageze bakazajya babura aho bakandagira kuko imirambo yari yatangiye kwangirika.
Bari mu mwobo ngo umuntu batazi yajugunyemo isuka ifite umuhini, bayifashisha bahinga mu mpande z’umwobo kugira ngo barenze igitaka ku mirambo yari itangiye kwangirika kuko bahagararaga bagatebera.
Kugira ngo babashe guhinga igitaka ngo barenze ku mirambo, byabasabye ko babanza kugabanya umuhini mo kabiri kuko wari muremure.
Gucamo umuhini mo kabiri ngo byabasabye iminsi 3, kuko hari uwari ufite urwembe rukaba ari rwo bifashishije.
Abarokokeye muri icyo cyobo ngo bakimazemo iminsi 7, aho ari abasirikare b’inkotanyi babashije kubarokora.
Kuva ku kiriziya kugera aho icyobo kiri ngo hari amaraso menshi cyane, bituma abasirikare b’inkotanyi bakeka ko haba wenda hari abantu bashobora kuba bakiri bazima, aho bifashishije umugozi bakawunaga muri icyo cyobo bakabasha kuwizirika mu nda barazamuka.
Umuyobozi wa Star Africa Media mu Rwanda, Jess Jing yavuze ko mbere yo kuza mu Rwanda yabanje gukusanya amakuru ashaka kumenya ibijyanye na Jenoside yakorewe Abatutsi.
Yagize ati “Nyuma y’ibiganiro tumaze kugira aha ngaha, n’amateka tumaze kumva, ujbu nshobora kuba ambasaderi kuko ayo mateka nanjye nayahamya. Ku mutima wanjye ndumva Jenoside idakwiye kongera kubaho cyangwa kuba yakongera kubaho.”
Uyu muyobozi ahamya ko amateka yarangiye, aho igikwiye gukorwa ari ugukomeza kwibuka no gukomeza kwifatanya n’abarokotse mu mibereho yabo.
Ikigo cya Star Africa Media cyateye inkunga imiryango 7 yarokokeye muri icyo cyobo aho babahaye ibikoresho bitandukaye bizabafasha gusana inzu zabo harimo sima, amabati, amarangi n’imisumari.


text:
YEZU Kristu niwe wagiraga ati ‘Nimureke abapfu bahambe abapfu babo’. Kubera Jenoside yo muli Mata 1994 nk’iturufu y’ingoma y’agatsiko ka FPR, hashize imyaka 23 yose kagerageza gutoragura amagufwa aho aboneka hose yaba ay’inyamaswa cyangwa amatungo kayitirira imibiri y’abazize Jenoside nubwo ntawakwihandagaza ngo ahamye ko nta bantu bapfuye cyangwa bahekuwe nariya mahano aliko birababaje cyane aho Leta y’agatsiko igira itya bya nyirarureshywa ikivumburisha ahantu yari yaracukuye indake zayo ariho nyuma y’intambara yajugunyagamo abo ihotoye bose none ikaba igenda iherekana mu cyayenge nkaho abanyarwanda tutabizi !
Ni muli urwo rwego kuri uyu wa 5/10/2017 hashyinguwe mu Rwibutso rwa Nyanza ya Kicukiro amagufwa y’imibiri y’abantu agera kuri 547 yataburuwe mu kigo cya gisirikare i Kanome bavuga ko ari abatutsi bazize Jenoside kandi ari abahoze mu ngabo za Habyarimana bari barakomerekeye ku rugamba babura uburyo bahungana n’abandi baza guhotorwa n’ingabo za APR nyuma yo kwigarulira icyo kigo cya Kanombe.
Abafashe ijambo muli uyu muhango yaba umuyobozi w’akarere ka Kicukiro cyangwa umuyobozi wungirije wa Ibuka wasangaga bahuriza hamwe kubera ko basaga nabatunguwe nibyayo magufwa kubona nta makuru yigeze ayatangwaho kugeza ubwo avumbuwe n’imashini yakoraga umuhanda muli icyo kigo. Naho umunyamabanga nshingwabikorwa wa CNLG we nta nicyo yabitangajeho ahubwo yashishikajwe no gusaba inzego z’ibanze kurangiza imanza z’abangije imitungo y’abarokotse Jenoside no kuyishyuza vuba; aho yunzemo ati umunsi nk’uyu wo gushyingura ni umwanya mwiza wo kwamagana abanyamahanga n’abandi bose bapfobya Jenoside, nimwiyumvire namwe !
Banyarwanda, aba bayobozi batunguwe nuko batamenye amakuru yariya magufwa mbere! Aliko se bo bayobewe ko ari ikinamico rya politiki ! nibajye batobora bavuge kuko igihe nikigera nta ruvugiro bazaba bagifite kuko bucyanayandi! Umuturage umwe uturiye Nyarugunga aho i Kanombe akaba atarashatse kuvuga amazina ye ati bamenye sinara kuri iyi si ya Rurema! twihereye niwe wampamirije ko ariya magufwa yataburuwe mu kigo cya Kanombe amenshi ari ayabasirikare ba EX-FAR bari barakomerekeye ku rugamba bamwe baracitse amaguru abandi bararashwe mu mitwe babuze uburyo bahungana n’abandi mu gihe APR yari imaze kwigarulira ikigo cya Kanombe kuburyo iyo myobo bagenda batabururwamo yari indake z’ingabo zinkotanyi zagendaga zicukura aho zifashe hose noneho nyuma zikagenda zirohamo abo zishe bose nabo zihuhuye nkabo ba EX-FAR ! Muriyumvira ! ntawashidikanya ko rero nahandi hose hazageraho hagashyirwa ahagaragara n’iyi Leta y’agatsiko ikomeje kugenda yivamo buhoro buhoro kubera indonke ivoma mu iturufu ya Jenoside.
Byanditswe ku wa 06/10/2017, na :
A.BEN NTUYENABO, KIGALI-RWANDA.


text:
ISOMO RYA MBERE
Igitabo cy’Iyimukamisiri (Iyim 34, 29-35)
29Musa amanuka ku musozi wa Sinayi afite mu ntoki ibimanyu bibiri by’amabuye byanditseho Isezerano. Ubwo yamanukaga, ntiyari azi ko mu ruhanga rwe harabagiranaga kubera ko yaganiriye n’Uhoraho. 30Aroni n’Abayisraheli bose babona Musa, n’ukuntu mu maso he harabagiranaga ! Nuko bagira ubwoba bwo kumwegera. 31Musa arabahamagara ; Aroni n’abatware bose b’imbaga bagaruka bamusanga, maze arabavugisha. 32Hanyuma Abayisraheli bose baramwegera, abamenyesha amategeko yose Uhoraho yari yamubwiriye hejuru y’umusozi wa Sinayi. 33Musa arangije kubibabwira, yipfuka igitambaro mu maso. 34Iyo Musa yabaga yinjiye imbere y’Uhoraho ngo avugane na we, yavanagaho icyo gitambaro kugeza igihe asohokeye mu ihema ; yagera hanze akabwira Abayisraheli ibyo yabaga yategetswe : 35Abayisraheli babonaga mu maso ha Musa harabagirana. Nuko Musa agasubiza igitambaro mu maso, kugeza ubwo yongera kwinjira ngo avugane n’Uhoraho.
ZABURI (Zab 99 (98), 5,6, 7, 9)
Inyik/ Uhoraho Mana yacu, uri Nyir’ubutagatifu.
Nimusingize Uhoraho, Imana yacu,
nimupfukame imbere y’akabaho k’ibirenge bye,
kuko ari Nyir’ubutagatifu !
Musa na Aroni bari mu baherezabitambo be,
Samweli akaba mu biyambaza izina rye ;
biyambazaga izina ry’Uhoraho, maze na we akabumva.
Yababwiriraga mu nkingi y’agacu kererana,
bagakurikiza amabwiriza ye, n’ amategeko yari yarabahaye.
Nimurate Uhoraho, Imana yacu,
maze mupfukame imbere y’umusozi we mutagatifu,
kuko Uhoraho, Imana yacu, ari Nyir’ubutagatifu.
IBANGONDIRIMBO RIBANZIRIZA IVANJILI (Mt 11, 25)
Alleluya Alleluya.
Uragasingizwa Dawe, Mutegetsi w’ijuru n’isi,
wowe wahishuriye abaciye bugufi,
amabanga y’lngoma y’ijuru.
Alleluya.
IVANJILI
+ Matayo (Mt 13, 44-46)
Muri icyo gihe,Yezu acira rubanda iyi migani ati 44« Ingoma y’ijuru imeze nk’ikintu cy’agaciro gakomeye gihishe mu murima ; umuntu iyo akiguyeho yongera kugihisha, akagenda yishimye, agatanga ibyo atunze byose akagura uwo murima.
45« Byongeye kandi, Ingoma y’ijuru imeze nk’umucuruzi washakashakaga amasaro meza. 46Yabona isaro rimwe ry’agaciro kanini, akagenda akagurisha ibyo atunze byose, maze akarigura.»


text:
Ikamyo yagonze imodoka ya Gereza batatu bahasiga ubuzima
Imodoka ya Gereza ya Rubavu yaraye igonganye n’ikamyo abakozi batatu ba gereza bitaba Imana naho undi umwe arakomereka bikomeye.
Impanuka yabaye saa tanu z’ijoro ryo ku wa 05 Ukwakira 2016, aho Toyota Hulux ifite puraki GR 952 ya gereza yagonganye n’ikamyo ifite puraki RAB404O.
Imodoka ya gereza yavaga mu mujyi wa Rubavu irimo abantu bane, izamuka ijya ku kazi kuri Gereza ya Rubavu, ihura n’iyo kamyo imanuka ifite umuvuduko mwinshi. Ikamyo yahise igonga iyo modoka iyisanze mu mukono wayo.
Abakozi bitabye Imana ni IP Hakizimana Jean Pierre umuyobozi wungirije wa Gereza ya Rubavu, Cpl Nsabimana Aime Jeredi wari umushoferi na muganga Epaphrodite.
Ababonye iyo mpanuka iba bakaba batangarije Kigali Today ko yatewe n’umuvuduko mwinshi.
Umuvugizi w’urwego rushinzwe abagororwa n’imfungwa, CIP Hillary Sengabo yabwiye Kigali Today ko ikamyo ya Bralirwa yihutaga yagonze imodoka ya Gereza ya Rubavu ibasanze mu ruhande rwabo mu murenge wa Rugerero.
Ibitekerezo ( 6 )
Birababaje cne,Pierre igendere igire aheza natwe tuzagusangayo.
Gusa Birababaje! Nonese Umushoferi Yanga Ubuzima Bw’abo Atwaye Akanga N’ubwe Kweli? Leta Yige Uburyo Uriya Muhanda Bashyiramo Dodani Nyinshi, Kuko Umaze Kutumaraho Abantu.Bashoferi Namwe "akariro Gake Na Feri".Ubuzima Burahenze.
Turasaba kojyera aba police mu muhanda kuko bibabaje kubona buri munsi tubura abacu
None se ko numva ngo speed governors zizashyirwa muri za bus nkaba numva amakamyo ariyo arenza umuvuduko?
abo bantu bitabye imana, imana ibakire mubayo, ariko nanone abantu batwara ibinyabiziga bajye bitondera umategeko yumuhanda kuko abenshi Ntago bakiyitaho. murakoze
Ooooh!birababaje kubura abantu bingenzi nkabo muburyo butumvikana bw’amakosa nkayo,les chauffeurs nibabe maso birinde umuvuduko nkuwo,nonese ubwo uwo wihutaga yabaye ikigera aho ajya?mumumbarize?kdi yishe nabantu bene ako kageni!Gusa Imana ibahe iruhuko ridashira.Naho ibyuma bigabanya umuvuduko nibishyirwe mu modoka zose ntiharebwe gusa izitwara abantu muri rusanjye kuko nizindi zihitana ubuzima bwabantu.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
26 Hashize igihe, abaturage b’i Zifu+ bajya kwa Sawuli i Gibeya+ baramubwira bati “Dawidi yihishe ku musozi wa Hakila+ uteganye n’i Yeshimoni.”+
2 Sawuli arahaguruka,+ aramanuka ajya mu butayu bwa Zifu, ajyana n’abagabo ibihumbi bitatu+ batoranyijwe mu Bisirayeli, bajya guhiga Dawidi mu butayu bwa Zifu.
3 Sawuli akambika hafi y’inzira inyura ku musozi wa Hakila uteganye n’i Yeshimoni; icyo gihe Dawidi yari mu butayu. Dawidi abonye ko Sawuli yaje mu butayu kumuhiga,
4 yohereza abatasi+ kugira ngo bamenye neza ko Sawuli yaje.
5 Nyuma yaho Dawidi arahaguruka ajya aho Sawuli akambitse. Ahageze abona aho Sawuli na Abuneri+ mwene Neri, umugaba w’ingabo ze, baryamye. Sawuli yari aryamye muri iyo nkambi hagati,+ ingabo ze zimukikije impande zose.
6 Dawidi abwira Ahimeleki w’Umuheti+ na Abishayi+ mwene Seruya,+ umuvandimwe wa Yowabu, ati “ni nde turi bumanukane tukajyana mu nkambi ya Sawuli?” Abishayi aramubwira ati “ni jye tujyana.”+
7 Dawidi na Abishayi bagenda nijoro bajya aho Sawuli n’ingabo ze bari bakambitse. Sawuli yari aryamye hagati mu nkambi asinziriye, icumu rye rishinze mu butaka ku musego, Abuneri n’izindi ngabo bamukikije.
8 Abishayi abwira Dawidi ati “uyu munsi Imana yakugabije umwanzi wawe.+ None ndakwinginze, reka mutikure icumu incuro imwe gusa mushite ku butaka, sinongera ubwa kabiri.”
9 Ariko Dawidi abwira Abishayi ati “ntumwice, kuko nta muntu wabangurira ukuboko uwo Yehova yasutseho amavuta+ ngo abure kugibwaho n’urubanza.”+
10 Dawidi yongeraho ati “ndahiye Yehova Imana nzima+ ko Yehova ubwe azamwiyicira;+ cyangwa igihe kizagera+ apfe nk’uko n’abandi bose bapfa, cyangwa se ajye ku rugamba+ agweyo.+
11 Nkurikije uko Yehova abona ibintu,+ ntibikabeho+ ko nabangurira ukuboko+ uwo Yehova yasutseho amavuta.+ None ndakwinginze, fata icumu rishinze ku musego we n’inkurubindi ye y’amazi tugende.”
12 Dawidi afata icumu n’inkurubindi y’amazi byari ku musego wa Sawuli, baragenda. Nta muntu n’umwe wababonye,+ nta wabumvise kandi nta n’uwakangutse kuko bose bari basinziriye,+ bafashwe n’ibitotsi byinshi biturutse kuri Yehova.
13 Dawidi arambuka ajya hakurya ahagarara ku musozi hejuru, hagati yabo hari intera ndende.
14 Dawidi ahamagara ingabo za Sawuli na Abuneri mwene Neri, ati “Abuneri we, uranyumva?” Abuneri+ arasubiza ati “uri nde yewe muntu utinyutse gukangura umwami?”
15 Dawidi abwira Abuneri ati “mbese nturi intwari? Hari uhwanye nawe muri Isirayeli? None ni iki cyatumye utararira umwami shobuja? Hari umuntu waje aho ashaka kwica umwami shobuja.+
16 Ibyo wakoze ibyo si byiza. Mbarahiye Yehova Imana nzima+ ko mwari mukwiriye gupfa+ kuko mutaraririye+ shobuja, uwo Yehova yasutseho amavuta.+ Ngaho reba niba icumu ry’umwami n’inkurubindi+ anywesha amazi bikiri ku musego we.”
17 Sawuli amenya ijwi rya Dawidi, aramubaza ati “Dawidi mwana wanjye, ese iryo jwi ni iryawe?”+ Dawidi arasubiza ati “ni iryanjye nyagasani mwami.”
18 Yongeraho ati “kuki databuja akomeza guhiga umugaragu we?+ Nakoze iki? Icyaha cyanjye ni ikihe?+
19 Nyagasani mwami, tega amatwi icyo umugaragu wawe akubwira: niba Yehova ari we wakunteje, niyemere muture ituro ry’ibinyampeke.+ Ariko niba ari abantu bakunteza,+ bavumwe imbere ya Yehova,+ kuko batumye numva ntagifite uburenganzira bwo gutura muri gakondo ya Yehova.+ Baranyirukanye, basa n’abambwira bati ‘genda ukorere izindi mana.’+
20 None ntunyicire imbere ya Yehova.+ Umwami wa Isirayeli arahiga imbaragasa,+ nk’uko umuntu yahiga inkware mu misozi.”+
21 Sawuli aravuga ati “naracumuye.+ Dawidi mwana wanjye, garuka ntabwo nzongera kukugirira nabi, kuko uyu munsi wagaragaje ko ubugingo bwanjye bufite agaciro kenshi+ mu maso yawe. Nabaye umupfu, naribeshye cyane.”
22 Dawidi arasubiza ati “dore icumu ry’umwami ngiri, nihagire umusore umwe uza aritware.
23 Yehova ni we uzitura buri wese gukiranuka kwe+ n’ubudahemuka bwe, kuko uyu munsi Yehova yakungabije ariko nkanga kubangurira ukuboko uwo Yehova yasutseho amavuta.+
24 Agaciro nahaye ubugingo bwawe uyu munsi, azabe ari ko Yehova aha ubugingo+ bwanjye ankize ibyago byose.”+
25 Sawuli abwira Dawidi ati “Imana iguhe umugisha Dawidi mwana wanjye. Uzakora ibintu bikomeye kandi ibyo uzakora byose bizagutunganira.”+ Dawidi aragenda, Sawuli na we asubira iwe.+
Yohereze
Yohereze
BIBILIYA-UBUHINDUZI BW'ISI NSHYA
1 Samweli 26
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
AGATABO K’ITERANIRO RY’UMURIMO Mata 2017
Uburyo bw’icyitegererezo
Uburyo bw’icyitegererezo bwo gutanga Nimukanguke! n’uburyo bwo kwigisha ukuri ku birebana n’Ubwami bw’Imana. Tegura uburyo bwawe bwo gutangiza ibiganiro.
UBUTUNZI BWO MU IJAMBO RY’IMANA
Jya wemera ko Yehova akubumba
Umubumbyi Mukuru adufasha kugira imico ya gikristo, ariko tugomba gushyiraho akacu.
IMIBEREHO IKWIRIYE ABAKRISTO
Mubakirane urugwiro
Abantu bose baje mu materaniro bagomba kubona ko dukundana. Wakora iki ngo abaje ku Nzu y’Ubwami bumve bishimye?
UBUTUNZI BWO MU IJAMBO RY’IMANA
Ese ufite ‘umutima wo kumenya’ Yehova?
Muri Yeremiya 24, Yehova Imana yagereranyije abantu n’imitini. Ni ba nde bagereranywa n’imbuto nziza z’imitini, kandi se twabigana dute?
IMIBEREHO IKWIRIYE ABAKRISTO
Uko twafasha Abakristo bakonje
Abantu bakonje Yehova aba akibemera. Twabafasha dute kugaruka mu itorero?
UBUTUNZI BWO MU IJAMBO RY’IMANA
Gira ubutwari nka Yeremiya
Yeremiya yamaze imyaka 40 ahanura ko Yerusalemu izarimburwa. Ni iki cyamufashije gukomeza kugira ubutwari?
IMIBEREHO IKWIRIYE ABAKRISTO
Indirimbo z’Ubwami zituma tugira ubutwari
Kuririmba indirimbo z’Ubwami byakomeje abavandimwe bari mu kigo cyakoranyirizwagamo imfungwa cyo mu Budage. Natwe zishobora kudufasha igihe turi mu bigeragezo.
UBUTUNZI BWO MU IJAMBO RY’IMANA
Yehova yahanuye iby’isezerano rishya
Isezerano rishya ritandukaniye he n’isezerano ry’Amategeko, kandi se ni mu buhe buryo atugirira akamaro igihe cyose?


text:
Kugira ngo urusheho gusobanukirwa neza, Inyarwanda.com yegereye Dr. MANIRAKIZA Emmanuel, inzobere mu bijyanye n’indwara z’abagore cyangwa se Gynecologist & Obstetrician mu ndimi z’amahanga, adusubiza bimwe mu bibazo abantu bakundaga kwibaza.
Inyarwanda.com: Imihango y’abakobwa cyangwa kujya imugongo ni iki?
Dr.MANIRAKIZA Emmanuel: Kugira ngo twumve imihango turabanza twumve ukwezi k'umugore kugizwe nibice bitatu by’igenzi;
1) Itegurwa ry'intanga ngore (pholicular phase) mu murera ntanga gore (ovaries)
2) Irekurwa ry’intanga ngore (bakunze kwita igihe cy'uburumbuke"Ovulation") akenshi ku munsi wa cumi na Kane w’ukwezi k’umugore.
3) Igihe cyo gutegura kwakira no gutunga umwana muri nyababyeyi hifashishijwe imisemburo ikorerwa ha handi intanga yavuye (Lutheal phase).
Iyo hatabayeho gusama (guhura kw’intanga ngabo n’intanga ingore) nyuma y'iminsi 14 intanga ngore isohotse aho yakorewe bigizwemo uruhare n’imisemburo imwe n’imwe bya bindi byose byari biri muri nyababyeyi byiteguye kuzakira urusoro ngo rukure havemo umwana ni ukuvuga (utunyangingo (cells) tuba twiremye muri endometere ya nyababyeyi, amaraso aba arimo, udutsi duto, amatemba buzi n’udusoko twayo) byose birasohoka bisa n’amaraso ashaje ajya kwirabura adafatira, ibyo ni byo twita imihango ubundi ukwezi k’umugore kukaba kurarangiye uwo munsi ayo maraso yaje akaba ari nabwo tuvuga ngo ukundi kwezi kwatangiye.
Inyarwanda.com: Ni ryari umukobwa ajya mu mihango?
Dr.MANIRAKIZA Emmanuel: Bigenda bitandukana bitewe n’imibereho y’umuntu, aho yabaye, imirire n’ibindi ariko akenshi abakobwa batangira kujya mu mihango hagati y’imyaka 9 na11, icyo gihe tuvuga ko umukobwa yabaye umwangavu ha handi atangira apfundura utubere agatangira gukura, kugimbuka nyuma akamera imisatsi ahantu hatandukanye (insya, incakwaha...) Icyo gihe tuvuga ko yageze mu gihe cy'imyororokere (ashobora gusama agatwita akaba yanabyara) icyo gihe ajya mu mihango nibura buri kwezi.
Ibi byose bikaba bigirwamo uruhare n’uruhererekane ndetse n’imikoranire y’imyanya y’umubiri itagaragara inyuma (hypotalamusi- hypophise-overe (udusabo tw'intanga)-na nyababyeyi (uterus) hiyongereyeho igitsina gore kigaragara inyuma ari cyo (vagin).
Inyarwanda.com: Ni izihe mpamvu zishobora gutuma umukobwa atinda kubona imihango cyangwa se akayibura burundu?
Dr.MANIRAKIZA Emmanuel: Impamvu zatuma umukobwa atinda kubona imihango cyangwa akayibura burundu ni nyishi; hari ukuba utarigeze uyibona na rimwe ari byo bita (Primary amenorrhoea) nibura kugeza ku myaka 16 ntayo urabona cyangwa kuba wari warigeze kuyibona hanyuma ukaza kuyibura igihe cy’amezi 3 usazwe uyibona buri kwezi cyangwa amezi atandatu iyo wajyaga wirenza (irregular).
Icyo gihe impamvu ishobora kuba aruko igihe kitaragera, gutwita, imisemburo idahagije cyangwa ikora nabi, imitererere yawe (uko waremwe) utuzuye cyangwa hari imikoranire y’imisemburo itagenda neza, aho imihango inyura hafunze, genetic, stress, imirire, imibereho ya buri munsi, imyitozo ngorora mubiri ikabije, indwara z’umwingo n’izindi cyangwa se waracuze (menopause) kwirenza ukwezi cyangwa imihango mike akenshi bituruka ku mihindagurikire y’imisemburo.
Inyarwanda.com: Mbese umukobwa yabuze imihango hari icyo mwakora akayibona?
Dr.MANIRAKIZA Emmanuel: Yego bitewe n’impamvu yabiteye hari igikorwa akayibona, urugero niba ari indwara yabiteye iravurwa niba aba ari imibereho (behavior) irakosorwa, niba ari imiti (hormone) bitewe n’aho ikibazo cyagaragaye hari n’igihe biba ngombwa ko abagwa (in case of abstraction)”
Inyarwanda.com: Kubera iki hari abakobwa bajya mu mihango bakababara?
Dr.MANIRAKIZA Emmanuel: Kugira ngo imihango isohoke hari imisemburo iza muri nyababyeyi (prostaglandine) ituma nyababyeyi igira ibise (contraction) cyangwa crampe, ibyo rero bituma umuntu yumva ububabare igihe ari cyangwa agiye kujya mu mihango ariko hari n’igihe ujya mu mihango ukababara kubera ubundi burwayi busazwe munda cyangwa muri nyababyeyi dysmenorrhea secondaire) nk’igihe harimo ibibyimba, endometriose n’izindi. Ni byiza ko umuntu ufite ikibazo cy'imihango imubabaza cyangwa mike cyangwa myinshi cyangwa yayibuze yisuzumisha agafashwa cyangwa akagirwa inama y’icyo yakora amazi atararenga inkombe.
Inyarwanda.com: Hari abantu bavuga ko umuntu ubabara mu gihe cy'imihango iyo ashatse umugabo bikiri, ni byo? Ese biterwa niki?
Dr.MANIRAKIZA Emmanuel: Not Scientifically approved (Ibyo ntabwo byemejwe n'abahanga), gusa kubera ko habaho impinduka nyinshi mu misemburo ye, bishobora no gutuma habaho impinduka mu migendekere y'imihango ye ariko si condition absolue (si ihame).
Dr Manirakiza Emmanuel
Liliane KALIZA